La Altiquera - 1.947 m | Capra Alpina\nLa Altiquera - 1.947 m\nUdzakeneko Lehen elurteekin batera, kranpoi eta pioletei hautsak harrotu eta gure mendien hormetan nabarmentzen hasi diren pitzadura eta korridoreekin amets egiteko aukera ezin hobea dugu. Covadonga lakuetara gerturatu gara, Picos de Europa Parke Nazionaleko asturiasko lurretan, Erdialdeko Mendigune edo Covadongakoan, negu denboraldiari hasiera eman eta gustokoa dugun pasioaz gozatze asmotan.\nEnol lakutik Vega de Enol eta Mirador del Rey-ra doan pista hartzen dugu eta gertu gelditzen den aparkalekuan autoa utzi eta bertatik, Pozo del Aleman norabidean ibiltzen hasi gara. Zubi txiki bat zeharkatuz ibaiaren beste aldera igaro eta gorantzko bideari ekiten diogu. Denbora gutxi barru saroi txiki batera heldu gara, non erdi erdian bloke handi eta borobil bat duen, Vega de la Piedra bere izena.\nCanraso ordekatik zehar jarraitzen dugu, alfonbra berde batetik bailitzan ibiliz eta malda pare bat gainditu ostean, Rondiella izena duen bigarren saroi batera iristen gara. Gamonal lepora bidean jarraitzen dugu, non bertatik Vegarredonda aterpetxea (1.460 m) ikusten dugun. 1987 urtean eraikia eta 58 pertsonentzako edukiera duena.\nAterpetxe zaharra bitarte (1.994 m) jarraitzen dugu, gaur egun libre bada ere Vegarredonda aterpetxeko zaindariaren aginduetara dago eta ori dela eta, normalean itxia egoten da. Ibar sakonetik Porru Bolu (1.994 m) harritzar ikusgarriaren norabidean jarraitzen dugu eta bertan, ibilbidea zailduko digun elurra agertzen hasi da.\nPorru Bolu gure eskuinean utzi eta ezkerretik La Fragua lepora norabidean jarraitzen dugu. Elurretan aurrera egitea bakoitzean zailagoa egiten zaigu. Goiko geruza erabat izoztua aurkitzen bada ere, behin hau haustean belauna edo batzuetan gerria bitarte elurretan sartzen gara. Esfortzu handia egin eta gero azkenik La Fragua lepora (1.922 m) iristea lortu dugu, non haize izoztu batek ongi etorria ematen digu.\nZalantza une bat eduki dugun arren, Torre de Santa María (2.478 m) eta bere Marqués korridore kalisokoa norabidean jarraitzea erabaki dugu, naiz eta elurra egoera onean ez dagoen. Argaos mendi magaletik eta elur ezegonkorretik zeharkaldi diagonala eginez goaz, non bat batean belauneraino sartzen garen eta beste batzuetan granpoien puntak ere sartzen ez diren. 200 m oso zail ondoren amore eman eta berriz ere La Fragua lepora itzultzen gara, elurra ez bai dago oraindik egoera egokian eta ibiltzea ere oso zail egiten zaigu.\nDagoeneko La Fragua lepora itzuli gara eta Marqués Korridore oinarrira iristea ezinezkoa denez, eguna baliatu asmoz La Altiquera mendira igotzeko asmoa dugu. Lepo bertatik gora egiten dugu leitze sakon baten ahora bitarte (F) eta behin eskuinean hau utziz, helduleku onak dituen tximinia erraz batetik (I+) muino txiki batera iristen gara..\nBretxa txiki batera jaisten gara azken igoera hasi aurretik, bi isurialdera erorketa nabarmena duena. Diagonalean ezkerretik igotzen hasten gara plaka lehun batzuetatik (II+), tontor ertzera iristea lortuz. Bertatik La Altiquera (1.947 m) tontor buzoira apenas metro gutxi batzuek geratzen zaigu.\nBertatik dauden bista ikusgarriek hitzik gabe uzten gaituzte, bereiziki Torres de Cebolleda (2.429 m) eta Torre de Santa María (2.476 m), zeharkatzen duen Marqués korridore klasikoa barne. Azken hau elur baldintza hoberen zain egiteke uzten dugu.\nIkuskizun bereizi hau Torre de los Cabrones (2.290 m), Pico de los Asturianos (2.274 m) eta Torre de los Traviesos (2.385 m)mendietara ere luzatu dezakegu.\nItzultzeko orduan plaka lehunak tentu handiz jaisten ditugu eta behin La Fragua mendi lepoan, elurra saihestu asmoz harriak bilatuz beherantzko bideari ekiten diogu. Aterpetxe zaharraren inguruan elurra desagertzen da eta Vegarredonda edo José Mª Remís aterpetxe ingurutik pasa ondoren, Gamonal lepora igotzen gara. Hemendik aurrera jaitsierak zelai belartsu batetik jarraitzen du, lurrean tente jarriak dauden harri segida jarraituz eta behin atzean Rondiella eta Vega de la Piedra saroiak utziz, ibaia zeharkatu eta ordu batzuek lehenago autoa utzi dugun aparkalekura iristen gara.\nLa Altiquera- Picos de Europa\nVegarredonda aterpetxe zaharra


Covid-19 koronabirusa: positiboak Euskadin, 2021eko maiatzaren 4an\nOspitaleetako presioak apur bat behera egin du Euskadin, 188 pertsona larri baitaude\nOspitaleratutakoen kopurua ere jaitsi egin da (493), baita intzidentzia metatua ere (506); R0 0,89an mantendu da. Positiboek gora egin dute (646), baina positibotasunak behera egin du (% 5,6).\nOsasun langile bat zainketa intentsiboetako unitateetan gaixo batekin. Argazkia: EFE.\nBasauri, Bermeo eta Ermua gorri jarri dira\nSinovacen txerto txinatarra aztertzen hasi da Sendagaien Europako Agentzia\nKutsatzeek apur bat gora egin dute Nafarroan, 122raino\nTxertoa jaso dutenei EBren mugak irekitzea eskatu du Bruselak\nCovid-19a detektatzeko testak errezetarik gabe erosi ahalko dira farmazietan\nCovid-19aren pandemiaren bilakaerak beheranzko joera berretsi du, baina egoerak kezkagarria izaten jarraitzen du Euskadin. Ospitaleko presioa apur bat jaitsi da eta 493 pertsona ospitaleratuta daude gela arruntetan, egun bat lehenago baino 27 gutxiago, eta 188 gaixo daude zainketa intentsiboetako unitateetan, zazpi gutxiago. Hori bai, egunean zehar 92 pertsona ospitaleratu zituzten covid-19aren ondorioz sortutako osasun-arazoengatik.\nGainera, intzidentzia-tasa metatua beste sei puntu jaitsi da, 100.000 biztanleko 509,52 kasu izan baitira 14 egunetan Euskadin.\nAdierazle horren bilakaera bereziki positiboa da Araban: aurreko 364,6 kasuetatik 348,5 kasuetara igaro da; Gipuzkoan, berriz, 664,5etik 646,6ra jaitsi da, baina Bizkaian igoera jasan du, 455,8 kasuetatik 460 kasuetara igaro baita.\nHiriburuei dagokienez, Gasteizen beherakada handia izan da, 344,2 kasuraino. Donostian jaitsiera txikiagoa izan da, 606,9raino, eta Bilbon, Bizkaian bezala, joera goranzkoa da, 546 kasu pilatu baitira.\nHain zuzen ere, Bizkaiko lurraldea da EAEko oinarrizko birsorkuntza-tasa (0,89, bezperan bezala) jaisten jarraitzea uzten ez duena.; izan ere, R0 kopurua 0,96ra igo da Bizkaian, eta Araba eta Gipuzkoan 0,82ra eta 0,84ra jaitsi dira, hurrenez hurren.\nAstelehen honetan, EAEn ia 11.500 proba diagnostiko egin zituzten, eta 646 positibo berri atzeman zituzten, hau da, % 5,6ko positibotasun tasa.\nPandemiaren transmisioa kontrolatzeko mugatzat jotzen den ehuneko hori % 5era hurbiltzen da, eta igandean erregistratutakoa baino puntu erdi txikiagoa eta martxo amaieratik izandako txikiena da.\nBizkaian 351 kasu berri atzeman dituzte, Gipuzkoan 246, Araban 42 eta autonomia-erkidegotik kanpo bizi diren pertsonen artean 7 detektatu dituzte.\nGotzone Sagardui Osasun sailburuak esan duenez, "zuhurtzia osoz" baiezta daiteke, covid-19aren kurba epidemiologikoaren igoera hainbat astetan moteldu ondoren, Euskadik pandemiaren intzidentzian "jaitsiera motela" hasi duela.\n"Ondo goaz, baina ez gaude ondo", laburbildu du Osasun sailburuak Gobernu Kontseiluaren ostean egindako prentsaurrekoan, eta herritarrei "alertari eusteko" eskatu die, beheranzko joera horrek "osasun-sisteman isla handiagoa izan dezan".\nSagarduik azaldu duenez, azken olatu horren portaera antzekoa izan da Euskadin eta inguruko beste lurralde batzuetan, bihurgunea motelago igo da eta tontorra baxuago izan da, baina denboran gehiago iraun du. Olatu hori beranduago hasi zen Euskadin, eta, horregatik, inguruko erkidegoak baino beranduago ateratzen ari dela azaldu du sailburuak.\nAstearte honetan 132 ikasgela itxi dituzte covid-19aren kasuengatik, Hezkuntza Sailak hiru lurraldeetako datuak eman zituen azken aldian, apirilaren 23an, baino 8 gutxiago; izan ere, azken egunetan Bizkaian eta Gipuzkoan baino ez dira eman, San Prudentzio eguna dela-eta Araban eskola-etenaldia izan delako.\nKopuru hori astelehenekoa baino txikiagoa da, izan ere, 92 ikastetxetako 140 ikasgela itxi zituzten Bizkaian eta Gipuzkoan.\nAstearte honetan itxita dauden ikasgelak hiru lurraldeetako 90 ikastetxetakoak dira, aurreko txostenean baino 2 gutxiago, hau da, guztizkoaren % 0,75.\nGipuzkoako egoitzetan kasu positibo bakarra erregistratu dute, Donostiako Zorroaga zentroko erabiltzaile bat, txertoa jarrita daukana eta sintomarik ez duena.\nBestalde, aurreko astean positibo eman zuen Zumarragako Argixaoko gizona hil egin da, aurretik zituen beste gaitz batzuengatik. "Covid-19arekin hil da, ez covid-19agatik", adierazi du Eider Mendoza Aldundiko bozeramaileak.\nKoronabirus kasuek pitin bat egin dute gora azken orduetan Nafarroan, 122 kasu zenbatu baitituzte, Foru Gobernuak emandako datuen arabera.


Belarra hazteko zain, haurreskolaren inguruko hobekuntza lanak amaitu dira Lehendakari Agirre plazan. Sixta Barrenetxea kaleko asfaltatze lanak ere amaitzen ari dira, eta Zuberoa kaleko irisgarritasuna hobetzeko lanak asteartean hasiko dira.\nHaurreskolaren arazoari irtenbidea nola eman erabaki ondoren heldu zitzaion Lehendakari Agirre plazako gune hori txukuntzeko premiari. Haurreskolak dituen arazoei irtenbidea emateko aukeren artean, egungo eraikina handitzea proposatuta zegoen, eta aukera hori lehenetsi izan balitz orain atondu den gunean egingo litzateke handitzea. Horren ordez Lapurdi inguruan beste haurreskola egokiago bat eraikitzea erabaki zen, ordea, bertako hezitzaileen parte hartzearekin garatu zen prozesuan. Beraz, hondatutako eremu horretan ez zela eraikina luzatzeko lanik egingo erabaki zenean hasi ziren prestatzen ingurua konpontzeko lanak. Orain, txukunduta dago gunea; belarra haztea besterik ez da falta.\nHonako jarduerak egin ditu Udalak gune honetan, besteak beste:\n✅ Lehendik zegoen horma hormigoizko blokeetan moztea.\n✅ Parterraren ordez, baldosak jarri dira haurreskolaren goiko aldean, estalkia espaloiarekin lotzeko.\n✅ Eskaileretan eskudela jarri da errazago jaisteko.\n✅ Azken ukituak eman zaizkio haurreskolaren eraikinarekiko loturari.\nBestetik, Sixta Barrenetxea kalea asfaltatzeko lanak amaitzear daude. Bengoetxe BHI prestakuntza zentrotik biribilguneraino doan tartea asfaltatu da, eta zebrabideren bat eta beste markaren bat margotzea besterik ez da falta lanak amaitzeko. Oinezkoentzako pasabideak sortu eta egokituta, Bengoetxeko biribilgunea murrizteko lanak ere amaitzen ari dira.\nBeste lan batzuk ere hasi dira datorren astean: Zuberoa kaleko irisgarritasuna hobetzeko lanak. Besteak beste, espaloia handituko da, baldosa podotaktila duen oinezkoentzako pasabidea jarriko da itsuen edo ikusmen urritasuna duten pertsonen irisgarritasuna errazteko, eta kale osoko espaloien zintarriak berrituko dira.\nAstelehenean hesitu egingo da Zuberoa kalea eta autoek ezingo dute bertan aparkatu, asteartean hasiko baitira lanak.\nJarduera hau Galdakao hobetzeko gobernu programan zehaztu diren 100 neurrietan jasota dago, "Kale irisgarriak" izenburua daraman 9. neurrian, alegia.


KALAMUA KORRIKALARI TALDEA: IZARRAITZEKO...zorginak\nJoder!! Irakurri gabe neukan kronika eta argazkiak ikusi gabe!! Irudi batek mila hitzek baino gehiago balio dute!! Zure horkatillaren irudia ikusteak bakarrik miña ematen du!! Eta zer moduz, errekuperatuta!! Eta zapatillarena!! Nik pentsatzen nuen horrelakoak Aldai gaztteari baino ez zitzaizkiola pasatzen...


“Renove Industriguneak” Planak Eusko Jaurlaritzak onartutako 3,1 milioiko laguntzen %38 erabili du hilabete bakar batean - SPRI\n“Renove Industriguneak” Planak Eusko Jaurlaritzak onartutako 3,1 milioiko laguntzen %38 erabili du hilabete bakar batean\n“Renove Industrialdeak” Planak indarrean jarraituko du urriaren 31ra arte edo aurrekontua agortzen den arte.\nAbanto-Zierbenako El Campillo industrigunearen ikuspegia\nEremu orokorreko eskualdeetarako aurkeztutako proiektuentzat dirulaguntzaren %59 onartu den artean, Talka Planean sartzen diren eremuetarako (Oarsoaldea, Meatzaldea eta Ezkerraldea) proiektuei esleitutako 1,2 milioietatik %5a baino ez da erabili.\nHauek dira Talka Planaren barruan sartzen diren udalerriak: Abanto-Zierbena, Barakaldo, Erandio, Muskiz, Ortuella, Portugalete, Santurtzi, Sestao eta Trapagaran Bizkaian; Errenteria, Hernani, Hondarribia, Irun, Lezo, Oiartzun eta Pasaia Gipuzkoan.\n“Renove Industriguneak” Planak indarrean jarraituko du urriaren 31ra arte edo aurrekontua agortzen den arte.\nRenove Industriguneak Planaren deialdi berria maiatzean ireki zen eta 3,1 milioi euroko bere funtsetatik %26 esleitu du EAEko enpresa-guneak eta industrialdeak berritu eta modernizatzeko. Hala, SPRI Taldeak 27 espediente jaso ditu Sprilur-en bitartez hilabete inguruan, eta horietatik 22k oniritzia jaso dute eta 1.196.001 euro eman zaizkie. Jasotako eskaera guztietatik 8 espediente Arabakoak dira, 9 Bizkaikoak eta gainerako 10ak Gipuzkoakoak.\nRenove Industriguneak Plan honen 2019ko deialdiaren alderdi berritzaile bat da Eusko Jaurlaritzak 1,2 milioi euroko zuzkidura berezi bat onartu zuela “Ezkerraldea, Meatzaldea eta Oarsoaldea eskualdeen Garapen Ekonomikorako 2018-2019 Talka Plana” aurrera eramateko. Testuinguru horretan, diru-funts horrek laguntzak ematen ditu kaltetutako eremuetarako eta neurri zuzentzaileak aplikatzeko eremu jakin batzuetako industrialdeetan (Bizkaian, Abanto-Zierbena, Barakaldo, Erandio, Muskiz, Ortuella, Portugalete, Santurtzi, Sestao eta Trapagaran; eta Gipuzkoan, Errenteria, Hernani, Hondarribia, Irun, Lezo, Oiartzun eta Pasaia). Alta, dirulaguntza-lerro horretan jaso diren eskaerek funts osoaren %5 baino ez dute erabili, dagoeneko dirulaguntzaren %59 onartu delarik EAEko gainerako eskualdeetarako.\nRenove Industriguneak Plana beraizik zuzentzen zaie tokiko administrazioei, mankomunitateei, kontserbazioko hirigintza-erakundeei, jabe-komunitateei, enpresari elkarteei, enpresei eta partikularrei, baldin eta laguntza-ildoak behar badituzte berrurbanizatze-, zaharberritze- eta birgaitze-proiektuak exekutatzeko, ekipamenduetarako, e.a. Bestalde, laguntza ekonomikoak ematen ditu espazio horien gaineko Diagnostiko Azterketak idazteko eta euren kudeaketa integrala hobetzeko, helburua delarik jabe eta erabiltzaileek erantzukidetasuna, lankidetza eta kudeaketa partekatua bultza ditzatela, horrela enpresa-guneen bizigarritasuna hobetzeko eta jarduera ekonomikoen lehiakortasuna hobetzeko.\nTalka Planean integratutako gune industrialen kasuan, diruz lagunduko dira baita ere eraikinak eraisteko eta lurrak deskontaminatzeko proiektuak, enpresa zein erabiltzaileek espazio horiek birgaitu ditzaten eta berriro balioan jarri.\nRenove Planak onartutako gastu eta inbertsioen %50 ordainduko du 200.000 euroko dirulaguntza batekin gehienez. Talka Planaren barruan sartzen diren eremuei dagokienez (Ezkerraldea, Meatzaldea eta Oarsoaldea), gehienezko dirulaguntza %60koa izango da, 300.000 euroko mugarekin.\nEAEko edozein eremu industrial hobetu eta berritzeko proiektuak aurkeztu nahi dituzten erakunde publiko edo pribatu, elkarte, komunitate edo partikularrek urriaren 31ra arteko epea izango dute eskaerak aurkezteko.\nAzpiegiturak 4 uztaila, 2021\nVCG Decoletajeren ekoizpenaren digitalizazioa aurrera pausu bat da lehiakortasunean\nVCG Decoletaje digitalizazio prozesu batean ari da. Prozesu honi esker bere ekoizpenak aurrerapen...Leer más\nAzpiegiturak 2 uztaila, 2021\nAzpiegiturak 1 uztaila, 2021\nEkonomia eta Enpresa Fakultateko programa dualaren hirugarren edizioaren itxiera, Donostian\nEuskal Herriko Unibertsitateko Ekonomia eta Enpresa Fakultateko Unibertsitatearen eta...Leer más\nAzpiegiturak 29 ekaina, 2021\nEuskadiko Parke Teknologikoen Sareak lehen seihilekoan parkeetan ezarri diren sei erakunde berri aurkeztu ditu Parke Foroan\nEuskadiko Parke Teknologikoen Sareak lehen seihilekoan parkeetan ezarri diren sei erakunde berri...Leer más\nAzpiegiturak 22 ekaina, 2021\nGaratea Altzariak: “Mugikortasun-murrizketen ondoren, etxea zaintzearen garrantzia baloratzen ikasi dugu”\nGaratea Altzariak enpresak 18 urte daramatza Gizaburuagako Okamika Industrialdean. Bizkaia...Leer más


Pertsona nagusiok beti kontrol zuzena izateko daukagun behar horrek ekidin egiten die haurrei zenbait oinarri-oinarrizko esperientzia bizi ahal izatea, hala nola, esplorazioa, aurkikuntzak egitea, abentura, ustekabeak� apurka-apurka eta progresiboki beharrezko diren arriskuak gaindituz. Emozio hauek ezin bizitzeak eta ezagutza hauek ezin eraikitzeak hutsune larriak eragiten ditu pertsona helduaren eraikuntzan, baita pertsonak barneratu beharreko jokaera, ezagutza eta defentsa arauetan.\nHaur izatea ez da �ez hain nagusi� izatea, haurtzaroa ez da nagusion bizimodurako prestakuntza aro bat. Haurtzaroa eta nerabezaroa pertsona izateko moduak dira, eta bizitzaren beste edozein arok adinako balioa daukate.\nBestalde, pertsona helduak ere, gure autonomia berreskuratzeko premiaz gabiz. Autonomia, nahi, ahal eta behar dudanaren arabera "izatea" ulertzen dugunean behintzat. Besteokin bai, baina interdependentziak suposatzen duen askatasuna eta arduraren arteko orekan. Eta zentzu honetan, ez bakarrik mugikortasunari dagokionean ez; gure erlazioetan, gure parte hartzeko aukeratan, gure elkar-sostenguan... "naizen" horren arabera izateko premia dugu. Diskurtsoetan baino harago, autonomia kontzeptu hau gureganatzen laguntzen gaituzten praktikak bizi behar ditugu. Eta horretan gabiltza.


2022. Klima-aldaketa - Toki-erakundeei zuzendutako diru-laguntzak - Eusko Jaurlaritza\nAgindu honen bidez ezartzen dira dirulaguntza-deialdiaren oinarri arautzaileak. Dirulaguntza horiek zuzenduta daude garapen jasangarria sustatzeko ekintzak egiten dituzten Euskal Autonomia Erkidegoko udalei, mankomunitateei, kontzejuei eta udalerria baino lurralde-eremu txikiagoko beste edozein tokiko erakunderi, kuadrillei, eskualdeei, tokiko erakunde autonomoei, tokiko garapen-agentziei, tokiko merkataritza-sozietateei, tokiko enpresa-erakunde publikoei, tokiko partzuergoei eta fundazio publikoei. Klima-aldaketa. Arintzera (berotegi-efektuko gasen isuri garbien murrizketa), CO2 xurgapenera eta egokitzapenera (plangintza eta ekintzak) bideratutako ekintzak klima-aldaketak Euskal Autonomia Erkidegoan dituen efektuak murrizteko.\n– 5.000-50.000 biztanle bitarteko udalerrietan Isuri Gutxiko Eremuak diseinatzea eta ezartzea. Isuri Gutxiko Eremutzat joko dira administrazio publiko batek bere eskumenak baliatzean mugatutakoak. Eremu horiek beren lurraldean kokatuko dira, etengabeak izan beharko dute, eta bertan ibilgailuen sarbide-, zirkulazio- eta aparkaleku-murrizketak aplikatuko dira, airearen kalitatea hobetzeko eta berotegi-efektuko gasen isuriak murrizteko.\n– Bidegorriak edo bidegorri-lotuneak, mugikortasun-eragileak (besteak beste, bizitoki-eremuak, ikastetxeak, industrialdeak eta kirol-instalazioak) konektatzea ahalbidetuta, baldin eta natura-ondarea eta lurzorua kontserbatzearekin bat badatoz eta diseinutik bertatik klima-aldaketara egokitzeko irizpideak txertatzen badituzte; adibidez, lurzoru iragazkorren erabilera, zuhaiztiak, etab.\n– Gutxienez hektarea bateko azalera basotzea eta basoberritzea, karbonoa aireko eta lurpeko biomasan eta lurzoruan xurgatzeko, bertako espezieetako baso-eremu zuhaiztuak sortuz eta zaintzeko xedez (aprobetxamendurik gabe).\nBasotzetzat joko da basorik ez zuten lurrak landatuz, ereinez edo berroneratze naturalaren sustapen antropikoaren bidez eraldatzea.\nBasoberritzetzat joko da basoa soildutako lurretan lantzea, ereitea edo berroneratze naturalaren sustapen antropikoa egitea.\nProiektuak 30 urteko iraupena izan beharko du gutxienez; heldutakoan zuhaitzen adaburuen estalkia % 20koa izango da, eta garaiera potentziala 3 metrokoa. Basoa kudeatzeko plana ere eduki beharko dute.\nKlima-aldaketaren aurreko udal-kalteberatasunaren analisiaren emaitzak kontuan hartzen dituzten jarduketak lehenetsiko dira, bai eta hondatutako lurzoruetan egin eta horiek berreskuratzen laguntzen dutenak zein higadura-arriskua gutxitzen dutenak ere.\nBasotzeak zein basoberritzeak bertako baldintza ekologikoen araberako zuhaitz espezieekin egin beharko dira, egokitzapen-irizpideak barne hartuta, esaterako, klima-aldaketarekiko kalteberatasun txikia duten espezieak hautatzea, bero-uharteak gutxitzen laguntzea, uholdeak erregulatzea, etab.\nHala basotzeko nola basoberritzeko jardueretan, proiektuaren sustatzaileak kudeaketa-plan bat landu beharko du, baso-masak karbonoa xurgatzea bermatzeko moduko baldintzetan iraungo duela ziurtatzeko, gutxienez proiektuaren iraunaldi osoan zehar (30 urte). Plan horrek honako hauek jasoko ditu gutxienez: baso-kudeaketaren helburuak eta azalpena, karbono-xurgapenak ziurtatzeko behar diren mantentze-lanak, eta baso-jarduketen kronograma bat.\nEz dira diruz laguntzekoak honako jarduketa hauek:\n– Edozein lan zibil exekutatzeak eragindako inpaktua edo bestelakoak konpentsatzeko helburua duten jarduketak.\n– Biodibertsitatea eta lurzorua zaintzearekin bateragarriak ez diren edo horren kontra doazen jarduketak. Hori horrela, ez dira diruz laguntzekoak izango, besteak beste, Batasunaren eta/edo eskualdearen intereseko espezie edo habitatei eragiten dieten jarduketak.\n– Makineria astunaren erabilera intentsiboa behar duten jarduketak.\n– Exekutatzearen ondorioz beste toki batean isuriak sortzen dituzten jarduketak, proiektuaren eremuan aurretik garatutako jarduerak lekualdatzeagatik.\n3.– Klima-aldaketa: Egokitzapena.\nPlanaren ekintzak epe laburrera edo ertainera definitzen badira ere, horiek egiteko epe luzerako klima-egoera bat aurreikusi beharko da (gutxienez 20 urtera). Egokitzapena udalerrirako egindako klima-arriskuari buruzko analisi espezifikoan oinarritu beharko da edo, halakorik ezean, honetan: «EAEko udalerriek klima-aldaketaren aurrean duten kalteberatasunaren eta arriskuaren ebaluazioa», Ihobek egina. Eta parte-hartzearen bidez egingo dira.\n– Klima-aldaketa eta/edo naturan oinarritutako konponbideak hiriguneko plangintzan eta azpiegitura berdetzat hartutako eremuetan txertatzea dauden tresna eguneratuenak erabiliz (besteak beste, Euskadiko klima-agertokiak; hiri-klimako mapak, hiri-materialek beroa xurgatzeko eta lagatzeko duten ahalmena aztertzeko; eta hiri-aireztapeneko mapak). Txertatze horren adibidea izan daitezke hiri-azpiegitura berdea eta urdina hobetzea plangintza mailan eta udal-mailako esku-hartzeen eremuak lehenesteko tresnak edo metodologiak.\n– Hirigunean eta hiri-periferian klima-aldaketari lotutako arriskuen prebentziora bideratutako naturan oinarritutako konponbideak sustatzeko eta erabiltzeko esku-hartzeak (adibidez, bero-boladen, lehorteen, uholdeen eta itsas mailaren igoeraren ondoriozko arriskuetara egokitzea) eta biodibertsitatea eta hari lotutako ekosistema-zerbitzuak bultzatzea eta balioan jartzea.\nNaturan oinarritutako konponbideak identifikatzeko, proiektuek “Irtenbide naturalak Euskal Autonomia Erkidegoko toki-esparruan klima-aldaketara egokitzeko. Horiek identifikatzeko eta mapatzeko gida metodologikoa” (www.euskadi.eus helbidean eskuragarri) argitalpenean proposatutako metodologia aplikatu beharko dute.\nKlima-aldaketara egokitzeko proiektuen kasuan, kontuan hartu beharko da Ihobek argitaratutako “Jardunbide egokiak Euskadiri aplika dakizkiokeen klima-aldaketara moldatzeko tokiko neurrietan” dokumentua.\n– Kostaldeko ingurunearen arriskuaren eta egokitzapenaren azterketa zehatzak egokitzapen-planak edo hiri-antolamenduko plan orokorrak egiteko, eta itsas mailaren igoeraren ondorioz itsasertzean uholde-arriskua murrizteko jarduketak.\n– Klima-aldaketan eta airearen kalitatean eragin txikia duten ekintzak; besteak beste, bizikletentzako aparkalekuak jartzea, kaleak oinezkoentzako bihurtzea, edo bidegorriak eraikitzea, mugikortasun-eragileen (ekoizleen eta erakarleen; tartean, bizilekuak, ikastetxeak, industrialdeak, kiroldegiak, etab.) arteko loturarik ez dakartenak.\n– Azterketak edo diagnostikoak (mugikortasun-planak, adibidez), agindu honetan berariaz aipatutakoak izan ezik.\n– Bereziki, ez dute dirulaguntzarik jasoko azpiegitura eraikitzea dakarten jarduketek, baldin eta ez badira kontuan hartu klima-aldaketara egokitzeko irizpideak, irizpide ekologikoak eta hiriko ingurumena hobetzeko irizpideak, ez badira paisaian txertatzeko eta natura-ingurunearen gaineko inpaktuak txikiagotzeko ahaleginak egin, edo ez badira natura-ingurunearen kontserbazioarekin bateragarriak.\nAzpiegiturek materialak sartzea behar dutenean, eraikuntzaren % 40k material birziklatua izan beharko du gutxienez, ahal dela eraikuntza- eta eraispen-hondakinetatik eratorritako agregakin birziklatuak eta altzairugintzako zepen balorizaziotik eratorritako agregakin siderurgikoak, araudi teknikoak ehuneko horiek lortzea eragozten duen erabilerak izan ezik (esate baterako, errodadura-geruza fresatuak, egiturazko hormigoizko eraikuntza- eta eraispen-materialak...). Obra-unitateko eta eraikuntza osoko kantitateak kalkulatzeko, Eraikuntzako material birziklatuak erabiltzeko gidaren kalkulatzeko tresna erabili beharko da. Tresna hori eskuragarri dago hemen: https://www.ihobe.eus/argitalpenak/eraikuntzan-material-birziklatuak-erabiltzeko-gidaliburua.\n1.– Klima-aldaketaren lerroan, gehienez ere milioi bat (1.000.000) euro bideratuko dira.\nAdministrazioak dirulaguntzak ordaindu ahal izateko, erakunde onuradunak Eusko Jaurlaritzaren dagokion datu-basean jasota egon beharko du. Alta emateko edo hirugarren interesduneko datuak aldatzeko, Eusko Jaurlaritzak emandako Hirugarrenentzako erregistro telematikora jo beharko da, honako helbide honetan: https://www.euskadi.eus/eusko-jaurlaritza/-/hirugarrenaren-datuen-aldaketa/.\n1.– Eskaerak aurkezteko epea hilabetekoa izango da, Agindu hau Euskal Herriko Agintaritzaren Aldizkarian argitaratu eta hurrengo egunetik aurrera eta 2022ko uztailaren 29 arte, egun hori barne.\n2.– Bitarteko elektronikoak erabilita aurkeztu ahal izango dira eskaerak, Euskal Autonomia Erkidegoaren Administrazio Publikoaren egoitza elektronikoan. Klima-aldaketaren lerroan: https://www.euskadi.eus/servicios/1009409


Ziberkontrola | Fundación Vital Fundazioa\nMundu digitalaren mehatxuetako bat sare sozialetan eta gailu mugikorretan bikoteko kide batek besteari egiten dion kontrol digitala da. Kontrola gure gizartean oso onartuta dagoen indarkeria modu bat da.\nHainbat ekintza, hala nola bikotekidearen elkarrizketa pribatuak berrikustea, sare sozialetan dituen kontuen pasahitzak eskatzea, mugikorrean zaintza-tresnak instalatzea, 24 orduetan telefonoari adi izateko eta mezuak berehalakoan erantzuteko eskatzea, non dagoen, norekin edo jantziko duen arroparen frogak eskatzea, horiek dira kontrol mota horren adibide batzuk.\nGainera, bikotearen bi norabideetan gertatzen da jazarpena. Tradizionalki alde maskulinotik femeninoaren kontra gertatzen ziren portaerak, orain maskulinotik femeninora, femeninotik maskulinora, maskulinotik maskulinora eta femeninotik femeninora gertatzen dira, bikote motaren arabera. Hau da, guztiek kontrolatzen dute bikotekidea. Hala, beti egon diren jarrerak protagonista bilakatzen dira, eta mundu digitalean onartuak dira\nMehatxu hori are larriagoa da bikote gazteenen artean, gehienek maitasuna kontrolarekin eta jeloskortasunarekin lotzen baitute.\nBikoteen ohiko kontrol-jarrerak mundu digitalera eraman dira\nEz kontrolatu eta ez utzi zeure burua kontrolatzen, hartu kontrola\nNola prebenitu ziberkontrola:\nBabestu zure pribatutasuna - Denok dugu horretarako eskubidea, eta inork ez du, ezta zure bikotekideak ere, zure bizitzarako erabateko sarbidea izan behar.\nPasahitzak pribatuak dira - Ez eman pasahitzik bikotekideari, ezta eskatu ere. E-posta eta sare sozial pertsonalak eta pribatuak dira. Beste pertsonarekiko duzun maitasuna frogatzeko pasahitzak eskatzea xantaia modu bat da. maite bazaitu, zure espazioa utziko dizu.\nEz instalatu aplikazio espioirik eta zaindu bikotekideak gailuak edo kokapena kontrolatu ahal izateko aplikaziorik ez dezala instalatu. Instalatu antibirus bat zure telefonoan eta berrikusi noizean behin instalatuta dituzun aplikazioak.\nEz ezazue mendekotasun-harremanik sortu: Zure bikotekidea ez da zure esklaboa, ez eskatu 24 orduetan zure esanetara egotea, eta ez utzi zuri halakorik eskatzen ere. Mezu bat bidaltzen badiozu eta ez badizu laster erantzuten, ez da ezer gertatzen. Garrantzitsua bada, deitu.\nGorde ezazue zuen independentzia. Ez utzi bikotekideari zure ingurune hurbiletik urruntzen (lagunak, familia …), eta ez utzi esaten norekin hitz egin dezakezun edo norekin ez, nora joan zaitezkeen edo zer arropa jantzi dezakezun. Horrelako zerbait egiteko nahia sentitzen baduzu, segur aski zure segurtasun ezaren ondorio da. Eskatu ezazu laguntza, zure harremanak eta bikotekideak kaltetu ditzaketen kontrol jarrera indartsuagoak ez garatzeko.


Ur gazia edateko ur bihurtzea eguzkiarekin bakarrik eta low cost prezioan? | Consumer\nZientzialari italiarrek landareen ura garraiatzeko sistema imitatzen dute, itsasoko baliabide nagusia desegiten duen teknologia sortzeko.\nEgilea: Eva San Martín 2019-ko otsailak 10\nPlanetan, berriz, 1.400 milioi kilometro kubiko (km-3) daude. ura Elikadura eta Nekazaritzarako Nazio Batuen Erakundeak (FAO) dioenez, 2.000 milioi pertsona inguru egarri dira munduan beren beharrak asetzeko ur freskorik ez dutelako. Ur asko ematen du, baina ez da hainbestekoa. Kopuru horren %0,003 bakarrik, 45.000 km inguru, ur gezako baliabideen parte da. Eta ur horretatik %10 edateko erabil daiteke. Hala ere, ur hori guztia ere ez da eskuragarri. Adibidez, urtaroko ur-goraldiek oso zaila egiten dute urari eustea urruneko ibaietara isuri aurretik. Landareak imitatzen dituen teknologia berriak errazagoa izan nahi du . Nola.\nZientzialariek landareen bidez ura garraiatzen dute, sustraietatik hostoetaraino, itsasoko ura hartu eta ponpatzeko.\nMunduan egarria arintzeko irtenbideetako bat da gatzgabetzea , itsasoko ura edateko baliabide egoki bihurtzeko tratatzeko prozesua. Kontua da sistema hori garestia dela energian: ura eta gatza bereizteak beste metodo tradizionalago batzuek baino 10-1.000 aldiz energia gehiago behar du, hala nola ibaietako ur geza ponpatzea edo lurpeko akuiferoetatik putzu batetik ateratzea.\nTuringo (Italia) Unibertsitate Politeknikoko ingeniari-talde batek edateko uraren eskasiaren arazoa aztertu du, eta horretarako teknologia eman du: itsasoko ura gezatzea errazagoa da eta, batez ere, merkeagoa, aldizkari zientifikoan argitaratutako azterketan agertzen den bezala Nature Sustainability . Doako energia-iturri bati etekina ateratzea da gakoa: eguzkiari .\nLandareetan dago sekretua\nNahiz eta beste zientzialari batzuek sortu dituzten eguzki-lurruntzerako gaitasuna itsasoko uretatik gatza bereizteko, ingeniari hauek teknologia bat erabiliz egitea lortu dute low cost . Izan ere, haren asmakuntzak bikoiztu egiten du lortutako edateko uraren kantitatea; beraz, %50 merkeagoa da. .\nEta soluzioa landareetan dago. Adituak landareek erabiltzen duten ura garraiatzeko mekanismoa kopiatu dute sustraietatik hostoetara. Lehenik eta behin, landareek lurzoruko ura beren egituretan gora nola egiten duten aztertu da. Misterio horri kapilaritatea, ura igotzea eragiten duen fluidoen dinamikaren mekanismoa kanal estu baten bidez, hormetara itsasten duen tentsio-indarrari esker.\nBaina beste gako bat zegoen ebazteko: nola lortu ura energia gehiegi gastatu gabe ateratzea? Misterio horren ebazpena ere landareetan dago. Landareek landare-transpirazioaren prozesua erabiltzen dute. Mekanismo horren bidez, sustraiek xurgatutako ura, landareari soberan zaiona, lurrun gisa ateratzen da hostoetatik.\n“Ura landareetan kapilaratzeko eta transpiratzeko mekanismo horiek inspirazio-iturri izan dira ura diseinatzeko xurgatze-ponpak erabili gabe itsasoko ura biltzeko gai den aparatu flotatzailea “, argitu du Matteo Fasanok, ikertzaileetako batek. Hori lortzeko, bere plataforma flotatzailea ez da solidoa, porotsua baizik; eta, hain zuzen, kanal txiki horiek egiten dute ura kostu txikian hartzeko funtzioa (ez duelako kostu handiko teknologiarik behar, orain arte egin diren beste saiakera batzuk bezala), eta ahalegin txikia egiten dute.\nEta eguzkiak egiten du gainerakoa\nPlataforma porotsuak bildutako ura, gero, eguzkitan jartzen da, eta hura arduratzen da prozesua amaitzeaz. Eguzki-beroaren eraginez, itsasoko ura bi osagai nagusietan bereizten da: ura eta gatza. Alde batetik, ura eguzkiak lurruntzen du, eta gatza, berriz, bere horretan geratzen da.\nProzesu hori eraginkorragoa izan dadin, plataformak mintz batzuk ditu, ur gazia edateko likidotik bereizten dutenak. Hesi horri esker, bi jariakinak bereizita egoten dira, eta ez dago kutsadurarik. Eta trikimailu hori lortzeko, landareei ere erreparatu diete. “Kasu honetan, itsasoko landareetan inspiratuko gara ikusteko nola lortzen duten bizirautea hain ingurune gazian”, erantsi du zientzialariak.\nGarbiketa ukitu? Nola egin etxeko produktu ekologikoekin


Zuhurtasun-printzipioa eta Oxford-Astrazenecako Txertoa | Plazaberri\nLerro hauek idazten nabilen egunean hasi gara berriz jartzen Nafarroan eta Euskal Herriko beste hainbat bazterretan Oxford-Astrazenecak garatutako COVID19-ren aurkako txertoa. Honen erabilera ia bi astez egon da etenda, Espainiako Gobernuak, Frantzia, Alemania eta Italiakoarekin batera hartutako erabakiaren ondoren, zuhurtasun-printzipioa argudiatuz (principio de precaución, gazteleraz). Aurreko ostegunean, martxoaren 18an, ordea, Europako Medikamenduaren Agentziak berretsi zuen txerto hau segurtasun handiko txertoa dela. Egun hauetan zehar, gure gobernuen Osasun Sailetako harduradunen deklarazio bitxiak entzun ditugu, alde berean defendatu behar zutelako txertoaren segurtasuna eta txertoa jartzearen moztea. Santos Induraini eta Gotzone Sagarduiri ez diet inbidirik izan egun hauetan. Egun hauetan gertatutakoa zentzugabekeria izan da. Honela bakarrik definitu dezakegu azken asteetan Europar Batasunean gertatzen ari dena. Juan Ignacio Perez Iglesiasek nik baino hobe deskribatu du egoera hemen. Dena den, gaiak askorako ematen du, eta honen inguruan hainbat hausnarketa luzatu nahiko nizkizueke.\nLehenik eta behin, ikus dezagun zer den zuhurtasun-printzipioa. Teknologia ala produktu berriren batek (jakia ala medikamentua, normalean) osasunean kalte larria eragin lezakeen susmoa balego (nahiz eta froga zientifiko finkorik ez egon), printzipio honen arabera honen erabilera eten beharko litzateke zalantza argitu arte. Horrela ikusita, zentzuzko gauza dirudi. Printzipio honen helburua, hortaz, kaltegarria ala arriskutsua izan litekeen egoera bat ekiditea da. Gure gaira itzuliz, printzipio hau Oxford-Astrazenecako txertoaren aferan nola erabili izan den analizatuko dugu. Izan ere, txerto hau jartzea izango litzateke aurkitu diren hainbat ezohiko tronbosi larrien jatorria. Jarraitu aurretik, gogora dezagun lotura hau ez dagoela demostratua. Dena den, konexioa demostratua egon ez arren, pena mereziko luke konexioa dagoen ala ez analizatzea kasu larrien kopurua (kalteak) onurak baino handiagoak izango balira. Hortaz, aldera ditzagun kalteak (txertoak eragingo lituzkeen ustezko tronbosi larrien kasuak) eta onurak (txertoak ekidituko lituzkeen COVID19-k eragindako hildako kopurua).\nHas gaitezen tronbosi larrien kasuekin. Mundu mailako zenbakien arabera, txertoa jarritako milioi pertsonetik bik izango lukete arazo hau (2/1.000.000). Nafarroaren biztanlegoa kontutan hartuko bagenu, asko jota bi pertsonek izangoo lukete arazoa, baldin eta populazio osoari txerto hau jarriko balitzaio. Estadistikoki, kontutan hartuta biztanlegoaren zein populazio proportzioari jarriko zaion Astrazenecako txertoa, asko jota pertsona batek izango luke arazoa (ustez txertoagatik). Baina, gaixotasun hau bakarrik Astrazenecako txertoa jaso dutenek pairatzen dute? Ba ez! Populazio orokorrean, inzidentzia handiagoa da! Kalteak aztertu ondoren, analiza ditzagun txertoaren onurak. Astrazenecako txerto honek (eta beste batzuk) hildako kopuru handia eragiten duen COVID19tik babesten gaitu. Zenbat hildako eragin ditu orain arte? Azter dezagun Estatu Espainoleko datuak. Johns Hopkins Unibertsitatearen datuen arabera, 73.744 hildako eragin ditu COVID19ak, eta populazioa, “Insituto Nacional de Estadística”ren arabera, 47.351.567 zen 2020ko uztailaren 1an. Hortaz, milioi biztanleko zenbat hildako eragin ditu COVID19k? 1500 inguru! (Nafarroan antzerako proportzioak ateratzen dira). Ondorioak garbiak dira: populazioaren %10ri Astrazenecako txertoa jarriko balitzaio, batazbeste milioiko 150 bizitza salbatuko lirateke (eta tronbosi larria izateko probabilitate handiena 0 izatea litzateke. Atera ondorioak zuen kabuz: zer da arriskutsuagoa? COVID19 harrapatu ala Astrazenecako txertoa jarri? Nire ustez, argi eta garbi, COVID19 harrapatu. Aukera izango banu, zalantzarik gabe txertoa jarriko nuke.\nDatu hauen arabera, nire ustez, zuhurtasun-printzipioa oso gaizki aplikatu da kasu honetan. Dena den, litekeena da arrazoiak osasun alorrekoak ez izatea da. Azken hilabeteetan Europar Batasuna eta Astrazenecaren artean tirabirak daude. Farmazeutikak aurrikusitako dosi kopurua ez duela bidaltzen, beste batzuk gehiago ordaintzen omen dute, Erresuma Batuak nahi dituela eta presioa egiten duela… Badirudi, hortaz, Europar Batasuneko herrialdeek presioa egiteko erabili dutela afera hau, eta ez benetazko osasun arazoak zeudelako. Afera honen azken uneko kontua Italian agertu diren Astrazenecako txertoaren milioika dosiak dira. Europar Batasuneko susmoetan, Erresuma Baturako ziren dosi horiek. Bertara doazen Europan ekoizten diren Pfizerren txertoen esportazioak mugatzea izan da Europako erantzuna (hemen duzue azalpen sakonagoa). Astrazenecaren esanetan, 3. munduko hainbat herrialdeentzako ziren dosi horiek. Akusazio gurutzatuen ostean, Erresuma Batuak eta Europar Batasunak elkarrekin atera dute komunikatua arazoa konponbidean jartzeko asmoz.\nHau guztia ikusita, nire uste apalean, Europar Batasuneko herrialde askok (ez denak, Belgika adibidez salbuespenetako bat izan da) zuhurtasun printzipioa aitzaki gisa erabili dute Astrazenecari (eta Erresuma Batuari agian), presioa egiteko. Zientziaren mundutik Astrazenecaren txertoarekin txertaketa moztearen aurka agertu dira espezialista ia-ia guztiak, aho batez. Europako Medikamenduaren Agentziak berak, datuak analizatzen zituen bitartean, txertaketarekin jarraitzea gomendatzen zuen. Honek guztiak populazioan zalantzak, kezkak eta beldurrak altxatu ditu. Izan ere, osasun arazoz mozorrotutako afera politiko-ekonomiko-komertzial honek ondorio kaltegarriak ekar litzake hainbat alorretan:\nHildako kopurua handitzea: Txertaketa moteltzeak, azkenean, hildako kopurua handitzea dakar. Izan ere, tarte honetan txertatuak izan ez diren pertsonen artean, portzentai batek gaixotasuna hartuko du, eta gaixo hauetatik portzentai bat hilko da (ezin da zuzenean neurtu, baina milioi biztanleko hildako bat baino gehiago izango da emaitza, ziur). Horretaz gain, birusaren zirkulazioa gutxitzen ez dugun arte mutazioak gertatzearen arriskua dago.\nAstrazenecako txertoarekiko konfidantza galtzea: gure ordezkari politikoek hartutako erabaki honek Astrazenecaren txertoarekiko konfidantza galtze handia eragin izan du. Gaur Astrazenecarekin txertatutako jende askok bere kezkak plazaratu ditu. Hau arazo bihur liteke jendeak ez badu txerto hau jarri nahi. Kezka sortzearen ardura handia dute Gobernuek, kezkarako (osasun aldetik bederen) pisuzko arrazoiak ez zeudenean, lehenago ikusi dugun moduan.\nOrdezkari politikoekiko konfidantza galtzea: erabakia estatuen goi mailan hartua izan da, eta komeriak pasa dituzte Nafarroako eta Euskal Autonomi Erkidegoko Osasun Saileko arduradunak erabakia justifikatzeko. Gainera, behin txertoarekin jarraitzea onartuta, sei egun eman dute berriz txertaketa prozesuarekin jarraitzeko. Kontraesan ugari hauek gure ordezkariekiko konfidantza falta areagotu dezake. Eta beraiengan konfidantza gutxitzen bada, nola beteko dira bete behar diren neurriak? Puntu honetan azpimarratu nahiko nuke Osasun arlotik egiten diren gomendioak betetzea oso garrantzitsua dela, gure ordezkarien kontraesanak alde batera utzita. Hauek gaizki egiteak ez du esan nahi besteok ere gaizki egin behar dugunik. Egin kasu zientziaren aldetik eta osasun arlo profesionaletatik heltzen zaizkigun gomendioei eta arauei.\nEnpresa Farmazeutikoekiko konfidantza galtzea: Bukatzeko, farmazeutiken inguruan konfidantza galera ere suposatu du. Izan ere, empresa farmazeutikek diru publiko asko erabili dute txertoen garapena aurrera egiteko, eta orain borroka komertzialengatik txertaketa prozesua moteltzen ala gelditzen bada, nola ikusiko ditugu begi onez? Dena den, multinazional farmazeutikoek konfidantza handirik ez eman arren, oso garbi izan behar dugu bertan lan egiten duten zientzialari eta profesionalak oso konfidantzazkoak direla medikamendu eta txerto seguru eta eraginkorrak garatzeko orduan. Sendagaiak eta txertoak dira gizakion bizi iraupenaren luzatzearen arrazoi nagusietakoak, ez dezagun hau ahantzi.\nBukatzeko, azken hausnarketa. Gerora etor daitezkeen pandemia berrien aurrean, txertoen gerra komertziala nola ekiditu daitekeen pentsatzen hasi beharko ginateke. Ideia interesgarri desberdin plazaratu dira: empresa farmazeutiko publikoak sortu edo/eta patenten anulazioa interes publikoa nagusitzen den kasuetan (inbertsio publikoa handia izanda, gainera). Gai honek hausnarketa sakona merezi du, eta beste baterako utziko dugu.


Fakultateak - HUEZI — Mondragon Unibertsitatea\nHUHEZI-KO IKASLEAK NATIBO DIGITALAK DIRA\nHUHEZIN GALDEKETA XUME BAT EGIN DA IKUS-ENTZUNEZKO KOMUNIKAZIOA IKASTEN ARI DIREN 1. MAILAKO IKASLEEN ARTEAN, IKUSTEKO ZER HARREMAN DUTEN TEKNOLOGIA DIGITALEKIN. EMAITZEK BAIEZTATU EGIN DUTE BERTAKO IKASLEAK NATIBO DIGITAL PETO-PETOAK DIRELA\nGraduko ikasketa guztietan, Huhezi fakultatean, lehen mailako ikasle gehienak 1990ean jaio ziren, Tim Berners-Lee ikertzaile ingelesak sarea asmatu zuenean, alegia World Wide Web delakoa. Beraientzat Internet eguneroko ogia da, eta hazi egin dira amaraunarekin batera. Marc Prensky adituak “natibo digital” izendatu zituen gazte horiek, eta izen horrekin adierazi nahi du pertsona bat hazi dena teknologia digitala erabiltzen, adibidez, ordenagailuak, Internet, eskuko telefonoak eta mp3a.\nJatorriari dagokionez, argi dago Huheziko ikasleak erabat eskutik datozela teknologia digitalarekin, baina zer gertatzen da erabilera kontuan hartuta? Hori jakiteko galdetegi xume bat egin da 1. mailako ikasle batzuekin, Ikus-entzunezko Komunikazioa ikasten ari direnak, eta hauek dira galdeketaren emaitzak:\n• Sakelako telefonoa daukate: %100• Messenger darabilte: %100• Kontu bat dute Tuentin: %90• Fotolog bat dute: %63• Kontu bat dute Facebook-en: %36• Blog bat daukate: %9\nGaldetegi osoagoak eta zabalagoak behar dira ondorio zehatzak ateratzeko, baina adibide gisa balio du, erakusten baitu zenbateraino aldatu den ikaslea azken urteotan. Orain hezitzaileei dagokie hausnartzea zenbateraino dauden gertu natibo digitalei irakasteko, haiek ezagun dituzten baliabideak erabilita.\nIKERKETA SUSTATZEKO HITZARMENA ALDUNDIAREKIN\nSorguneak ikertegiak eta Gipuzkoako Foru Aldundiko Kultura eta Euskara sailak hitzarmena izenpetu dute bi ikerketa egiteko. Ikerketen izenburuak honako hauek dira: 1. Gipuzkoar eta Euskal Kulturgintzaren estrategia bideratzeko oinarriak. Eta 2. Euskarazko kultur sormenaren egitura-sistema Gipuzkoan: diagnosia eta aurrerabideak. (Alde batetik, Gipuzkoako lurraldean eskualdekako kultura-bizitzaren azterketa kualitatiboa egiteko; eta, bestetik, ekimenen ugaritasunak eragiten duen gain-produkzioa aztertu eta beronek sor dezakeen kolapsoa eta atomizazioak dakarren arriskuaren neurketa ikertzeko).\nEUSKARAREN NORMALIZAZIO KASU AURRERATUAK\nSoziolinguistika Klusterra argitaratzen hasia da, Huhezi fakultateak zuzenduta, Euskararen Normalizazio Kasu Aurreratuak, argitalpen bilduma bat, helburua duena ezagutaraztea euskara planekin abiatu diren erakundeen esperientzia. Proiektua 2007an abiarazi zen, Karmele Perez irakaslearen zuzendaritzapean. Zihara Aranbarri ikasleak, berriz, orain arteko argitalpenak idatzi ditu: Bergarako Udala, Eika, Elay eta Makina Erremintaren Institutua (IHM).


“Ez da edozein etapa kolegioa; autonomian irabazten dute” | “Ez da edozein etapa kolegioa; autonomian irabazten dute” – iparraldekohitza\nXalbador kolegioko seigarreneko ikasleek eta If artistak ‘Elkarbizitza, Artez eta Partez’ xedea burutu berri dute. Ifek koloretako margolanak egin ditu ikaslek landu gaiari loturik (https://xalbador.if-matxikote.eus/).\nUda Lekun urte anitzez ibilia da hezitzaile gisa Gorka Arotxaren (Baiona, 1988). Duela bizpahiru urte hezitzaile berezitu gaitasuna pasatu eta hezitzaile gisa hasi zen Kanboko Xalbador kolegioan. Gaur egun hezkuntza aholkulari gisa ari da eta Elkarbizitza Artez eta Partez egitasmoan aritu da,\nSeigarrenekoekin nahi zenuten elkarbizitza landu margo egitasmoa dela medio. Zergatik?\nAurten, adibidez, errezibitu ditugu hamar ikastola ezberdinetatik etortzen diren gazteak. Hona heldu direlarik dena berria da: lekua, antolaketa. Pasatzen dira bi andereño izatetik 11 irakasle ezberdinetara. Eremua berria zaie, eta ez ikastolan ezagutu zuten ikasle kopuruarekin; aurten, 289 ikasle ditugu. Pasatzen dira segurtasun leku batetik Amazoniako oihan horretara. Ohartu gara ikastolaka elkarbizitza ezberdinki lantzen zutela; tresna eta hiztegi ezberdinekin. Halako porru salda handia ematen zuen, eta pentsatu genuen behar zela gutieneko harmonia bat. Informazio eta Dokumentazio Zentroarekin [IDZ] abiatu genuen, beraz, egitasmoa.\nTaldeka ezarri dituzue ikasleak tailerren bidez lanean.\nHarri batez bi txori egin nahi izan ditugu: elkarbizitza landu eta, halaber, informatika. Ikastolaka bildu ditugu taldeak, eta lehen galdera zen: Elkarbizitza hitza entzutean zer heldu zaizue burura, eta ikastolan nola landu duzue? Atera dira hitz gako ezberdinak. Hiztegi horretatik behar zuten definizioa xerkatu Interneten. Baziren berrogeita hamar bat hitz: errespetua, justizia, laguntasuna, berdintasuna, ezberdintasuna, jazarpena… elkarbizitzarekin lotu zituztenak. Hortik eskatu diegu beren hitzekin definitzea hitz bakoitza. Ondoan, margotu behar zuten definizioarekin zerbait. Hortik pentsatu dugu: ‘Nola ikasle bakoitzak beregana dezake kolegioa?’. Bakoitzak bere lekua atzemateko, ongi sentitzeko eta elkarbizitzaren partaide izateko.\nIf artistarekin segida emanez.\nBadu bi urte aipatzen dugula kolegio hau behar dugula apaindu. Eraikin berria da, bada pareta xuri anitz… Aldi berean nahi genuen aztarna bat utzi, ikasle bakoitzak erran zezan: ‘Nik horretan parte hartu dut!’. Artista euskalduna nahi genuen, eta If Matxikote deitu. Esplikatu genion zer zen asmoa: apaintzea, baina ez nolanahika; proiektuari lotuz. Maitatu du, eta segidan baietza eman. Margotu du sartze gunea, eta, sinbolikoki, ez da edozein gune. Hor dira ikasleen kutxak beren pusken uzteko. Hortik sartzen eta ateratzen da jende guzia. Lehen mailatik etorriko direlarik hurrengo sartzerako bisitan, badakigu zer eremutan pasatuko dugun denbora bat, orain.\nUda Lekun ibilbide luzea duzu. Kolegioko hezkuntza aholkularitzan ez da hein bera.\nBadu hamabost urte Uda Lekurekin ari naizela. Uda Lekun egin urteei esker etorri zitzaidan hezitzaile berezitu izateko formakuntza egiteko gogoa. Egia da ez dela batere ber kopurua hogei bat haurretatik hirurehun ingurura pasatzea; kolegioan direlarik ez dira aisialdian. Uda Lekuetan jokoaren bitartez gauza asko transmititzen eta sortzen da. Harremanak, errespetua, laguntasuna, partaide izatea, ardurak ukaitea, autonomia ematea kolegioan ere egiten da, eta denbora luzeagoa bada horretarako. Ez da edozein etapa kolegioarena; adin horretan irabazten dute autonomian.\nLehen maila arte, burasoek ekartzen dituzte ikastoletara. Atekaraino. Multzo ttipiagoan dira, irakasle bat edo birekin. Goxotasun zerbait bada zartatzen dena sartzen direlarik kolegioan. Gehienak autobusez heldu dira; burasoak ez dira gehiago hor. 4. eta 3. urtera heltzen direlarik buraso gehienek sentitzen dute badela zulo bat haurrarekin. Prozesu arrunt naturala eta beharrezkoa da. Kolegioan, hezitzaile eta irakasleek hartzen dugu lekukoa.\nHezkuntza mailan ez diegu deus irakasten. Badakite zer den errespetua; zer den gaizki, zer ongi; zerk min egiten duen. Gai dira ulertzeko eskatzen zaiena. Adin tarte hori polita da: izaten ahal dira maitekorrenak elkarren artean, edota bortitzenak. Eta ez dira beti ohartzen. Sartzen direlarik kolegioan galdera hauek dituzte: ‘Nor naiz ni pertsona gisa? Zer leku dut gizartean, familian, lagunartean? Nolakoa izan nahi dut?’. Ez dituzte baitezpada egiten galderak, baina pixkanaka heldu zaizkie burura. Horretan lagundu behar ditugu.\nLehen urteetan, ikasleak heldu zirelarik erranez: ‘Hori gertatu da; ukan dugu harreman arazo bat…’. Erraten nien: ‘Ados, hitz egin dezagun’. Egiten nuen akatsa zen erraten niela: ‘Hori egin eta hola konpondu’. Ohartu naiz huts bat zela. Haien ordez egitea baitzen. Orain erraten diet: ‘Baduzue arazo hori taldean? Zuen ustez zer egin daiteke? Zer nahi duzue konpondu?’. Helduaren esku sartzea azken urratsa izan behar da, zinez.\nDituzuen helburuen ondoriorik hautematen ote duzue?\nKolegioan diren bitartean agertuko da burasoengandik. Lau urtez ondorio batzuk ikusten dira; aldaketa batzuk. Ikasleak izanen duen inbestimendua ikusten da. Gero, lizeotik ez dut sekula entzun ezberdintasunik ikusi zenik Xalbadorretik edo MEEKetik [Manex Erdozaintzi Etxart Kolegioa] pasatu zirenentzat. Ikaslearentzat berarentzat, kolegio garaia nola bizi izan duen, dena da horretan. Betikoa… batzuentzat izan daiteke biziki krudela, oroitzapen txarrekoa, eta beste batzuentzat biziki oroitzapen onak.\nZenbateraino lagun dezake heziketa proiektuak haur zauritua berregiten?\nBatzuentzat, kolegioak ekartzen du eremu zedarritu bat. Babes bat gisa da haurrari erranez: ‘Eremu horretan egoten zareno baduzu babesa, laguntza; behar duzun eremua baduzu handitzeko, ikasteko baldin eta eskaintzen dizugun eremuan egoten bazara. Hortik ateratzen bazara, ez dizugu segurtatzen babes hori; ez, ez dugulako nahi, baizik eta ez dugulako menperatzen hortik kanpo den guztia’. Batzuk argiki erakusten digute nahi dutela kolegiora etorri ongi direlako hemen. Baina kasu, ez dugu inori deus leporatzen hori erratean. Taldean lan egiteak indarra eta babesa ematen digu ‘kasu bat’ aztertu eta landu behar denean. Diziplina anitzeko lan taldea dugu, eta batek ez badu lortzen ikasle batekin beste heldu bati pasatzen ahal dio lekukoa.\nAdibidez, bereiziak diren familietan, buraso batek behar du rol pila bat hartu; hetsialdiarekin ohartu gara eskatu zaiela izatea buraso, irakasle, entzule, lagun… Bakarrik zarelarik hori guzia bermatzeko, ez da erraz.\nLehen urratsetako aurrezkia


Valeri Poliakov - Wikipedia, entziklopedia askea.\nTula, 1942ko apirilaren 27a (78 urte)\nI.M. Sechenov First Moscow State Medical University (en) 1965)\nmedikua eta astronauta\nOhorezko Legioko ofiziala (1989)\nLeninen Ordena (1989ko apirilaren 27a)\nSobietar Batasuneko Heroia (1989ko apirilaren 27a)\nErrusiar Federazioko Heroia (1995eko apirilaren 10a)\nMedal "For Merit in Space Exploration" (2011ko apirilaren 12a)\nGold Star (1989ko apirilaren 27a)\nGold Star (1995eko apirilaren 10a)\nSoyuz TM-6 (en) Soyuz TM-18 (en) Soyuz TM-20 (en) Soyuz TM-7 (en)\nValeri Vladimirovitx Poliakov (errusieraz: Валерий Владимирович Поляков) (Tula), Errusiako Sobietar Errepublika Sozialista Federatiboa, 1942ko apirilaren 27) kosmonauta eta mediku errusiarra da. Mir espazio estazioan egonda, misio bakar batean espazioan iraunkortasunaren errekorra du: 14 hilabete.. Bere bidaia guztiak kontutan hartuta, espazioan 22 hilabete eman ditu. Sari eta domeina asko jaso izan ditu.\n2 Ohorezko sariak\n3 Espazio espedizioak\nTulan jaio zen, Errusian, Sobietar Errepublika Sozialisten Batasunaren garaietan, 1942ko apirilaren 27an. Bere jatorrizko izena Valeri Ivanovich Korshunov zen, baina aitaordeak jaso zuenean Poliakov izena hartu zuen. 1959an graduatu zen eta Moskun medikuntza doktoretza egin zuen; espezialitate gisa astronautikaren medikuntza hartu zuen.\n1972ko martxoaren 22an kosmonauta bezala aukeratua izan zen. Bi espazio-misioetan hartuko zuen parte: 1989an lehenengoa, Mir espazio estazioan 240 egun egon zen; bigarrena, 1994an, MIRen 437 egun. Azken horretan mundu mailako errekorra egin zuen eta horrela izaten jarraitzen du. 1995an espazioa utzi zuen medikuntzan buru-belarri aritzeko. Gaur egun Moskun, Osasun Publikoaren Ministeritzan zuzendaria eta diputatua da.\nBeste askoren artean hauek aipa ditzakegu:\nNazioarteko lankidetzaren Asturiasko Printzesa Saria. 1999an eman zioten beste hiru kosmonautekin batera: Pedro Duque, John Glenn eta Chiaki Mukai\nErrusiar Federazioko Heroia\n"For Merit in Space Exploration" domeina\nEspazio espedizioak[aldatu | aldatu iturburu kodea]\nSoyuz TM-6 / Soyuz TM-7 - 1988ko abuztuaren 28tik 1989ko apirilaren 27 arte: 240 egun, 22 ordu, 34 minutu.\nSoyuz TM-18 / Soyuz TM-20 - 1994ko urtarrilaren 8tik 1995ko martxoaren 22 arte: 437 egun, 17 ordu, 58 minutu.\nOrriaren azken aldaketa: 25 urtarrila 2020, 01:12.


En 2021 se han creado un total de 28 empresas, con la colaboración de Tolosaldea Garatzen - Noticias - Irura\nEl Departamento de Emprendimiento de Tolosaldea Garatzen ha dado a conocer el balance del pasado año.\nTolosaldea Garatzenen Ekintzailetza Sailak joan den urteko balantzearen berri eman du: 127 pertsonari eman zien arreta urte osoan zehar, eta pertsona horiek aurkeztutako 36 enpresa proiektu aztertu zituen, bideragarritasun azterketa sakonak edo oinarrizko azterketa ekonomiko-finantzieroak eginez.\nAztertutako proposamen horietako 28 jarri ziren martxan garapen agentziaren laguntzari esker, eta beste bik aurtengo lehen hiruhilekoan emango dute alta. Hortaz, horrek esan nahi du artatutakoen %22ak jarri duela martxan bere enpresa ekimena.\n28 enpresa sortu arren, 32 izan dira ekintzaileak, enpresa batzuk Sozietate Mugatu edo Ondasun Erkidego gisa sortu baitira. Ekintzaile horien profilari dagokionez, honako datu hauek azpimarratu daitezke:\n39 urteko batez besteko adina: 23 urtetik hasi eta 53 urtera arteko adin tartea izan dute ekintzaileek. 50 urtetik gorako bi pertsona izan dira, eta 25 urtez azpiko 3.\nGeneroa: parekotasuna da nagusi, 17 gizonezko eta 15 emakume.\nIkasketak: ekintzaileen %48k formazio ertaina du, eta %39ak goi mailakoa.\nLan esperientzia: Guztiek izan dute aurretik, besteentzako lan eginez.\nTolosan sortu da enpresa gehien, 15 guztira.\nMilioitik gorako inbertsio metatua\n28 proiektu horiek abian jartzeko guztira egin den inbertsioa 1.095.616,48 eurokoa izan da, proiektu bakoitzeko 39.129,16 euro, batez beste. Horrek, zuzeneko 48 lanpostu sortu ditu, batez beste enpresa bakoitzeko 1,7 lanpostu, alegia.\nInbertsioaren gehiengoa talde sustatzaileen ekarpen propioa izan da: 670.616,48 euro, %61,2. Gainerakoa, finantza erakundeetatik eskuratutako maileguei esker egin ahal izan da: 425.000 euro inguru.\nEnpresen jarduera esparrua\nHonakoa da enpresen sailkapena, jardueraren arabera:\nOsasun zerbitzuak: fisioterapia zentroa, masaje zentroa, estetika zentroa, psikologia, psikoterapia, coach pertsonal zerbitzua.\nMerkataritza: loredenda, arropa denda, bizikleta salmenta, bitxitegia, produktu kosmetiko naturalen salmenta.\nOn-line salmenta: osagarriak, arropa…\nZerbitzuak enpresentzat: aholkulari juridikoa, ingenieritza zerbitzuak, komunikazio eta disenatzaile grafikoak, trafiker digitala, ofizina tekniko zerbitzua metal sektorerako, instalazio eta mantenimendu zerbitzuak.\nOstalaritza: Ostatua, Taberna, eramanteko janaria...\nTolosaldea Garatzenek doako informazio- eta aholkularitza-zerbitzua eskaintzen du, eskualdean enpresa ekimen berriak hasteko interesa duten herritarrentzat, bideragarritasun eta finantziazio aukerak landuz. Interesa izanez gero:\n943 654 501 telefono zenbakira deitu deitu\nzubeldia@tolosaldea.eus helbidera idatzi\nLehiberri Zentrora gerturatu.\nLlama al teléfono 943 654 501\nEscribe un email a zubeldia@tolosaldea.eus\nAcude al Centro Lehiberri, en el polígono Apatta


Haurren garapenerako aholkuak\nHilabetero gurekin dugu Ihitza Parot naturopatiatik abiatuta, kontseilu batzu emateko.\nHaurdunalditik abiatuta, haurrak ditugu aldi honetan aipatu, elikadura, gorputzaren mugimendua, edota laguntzen ahal duten landare batzuen erabilpena.\n16. mendetik aitzina, ainitz izan ziren Ameriketara, etorkizun hobe baten bila joan ziren Euskaldunak. Bainan gehien-gehienak 19. mendean joan ziren.\nAzken horietarik bat, Piarres Luro izan zen. Hunen bizi-kondaira eskaintzen dauku Joseba Aurkenerenak\nEguneroko erritmoa lasaitzeko gogoa emaiten duten filmak\nOtxanda Larzabal-Idiart zinema kronikariak, bi erritmotan iragaiten diren filmak ikusi ditu.\nA plein temps film frantsesa erritmo sobera bizian den emazte baten egunorokoaz.\nL'ombre d'un mensonge filma aldiz beste erritmo batean sartzen gaitu, lasaiagoa dena.\n"Haurrei dirua zer den aipatu behar zaie, geroan dirua kudeatu beharko dute eta erabakiak hartu"\nBeltzane Obanosek haurrak eta dirua aipatu nahi izan dizkigu hilabete honetan. Haurren hezkuntzan, diruak lekua izan behar duela uste du, haurrak berak bere dirua kudeatuz, gogoko dituen jostailu ala aktibitateak berak pagatuz adibidez.\nLanaren egiazko kostua\nAitzineko kronikaren haritik segitzeko, haurrei diruaren iturria esplikatzeko bidea aipatu digu ere Beltzane Obanosek.\n2022ko Apirilaren 01a


BELDURRAK – TTiKLiK!\nHasiera/kolaborazioak/Itxaro Mendizabal Amundarain/BELDURRAK\n4.669 2 minutes read\nIdentifikatu gabeko beldur ezkutu asko izaten ditugu. Askotan ez gara kontziente beldur hauek zein diren. Horregatik, gure portaerak aztertu, gure sentimenduei kasu egin eta poliki –poliki beldur hauek identifikatzen hastea beharrezkoa da. Beldurrak, oinarrian, ez dira txarrak. Gu babesteko daude. Beldurra dela eta badakigu leku batzuetan kontu gehiagorekin ibili behar garela, bizirauteko sortua bait da (gaur egun ez dugu beldurra gure arbasoek bezala, lehoi batengandik alde egiteko erabiliko, baina beste mila gauzetarako erabili dezakegu, eta babestuko gaitu). Beldur erreal eta positiboak dira hauek. Badaude, hala ere, beste mota bateko beldurrak, gezurrezko beldur edo irrealak. Hauek kalte egiten digute, gure bizitza kalitatea murriztuz. Eta ez dakizu ondo nola!\nBeldurra onartzea da gakoa, detektatu, interpretatu eta sailkatu behar da. Beldur hori dugula onartzean, beldur horrekin bizi nahi dugun, ‘bidelagun’ izango dugun edo gainditu nahi dugun erabaki beharko dugu. Beldurrarekin bizitzea erabakitzen badugu, inoiz ez dugu benetan nahi dugun hori egitea lortuko. Beldurrak geldiaraziko gaitu eta ez gara erabateko zoriontasuna sentitzera iritsiko.\nBidelagun izango bada, modu positiboan erabiltzen ikasi beharko dugu. Beldur hori hor dagoela, existitzen dela onartu behar da eta kontziente izan gure bizitzako zein arlo mugatzen duen. Lehen aipatu dudan bezala, txakurrei beldur izugarria diet. Badakit ez naizela komodo sentitzen txakurren bat gertu izanda. Hortaz, txakurrak dauden lekuetara joateari ez diot utziko, baina ez naiz nahita urbilduko txakurrak dauden leku batera. Ez dut momentuz beldur hau gainditzeko gogo, indar edo beharrik. Badakit hor dagoela, eta onartzen dut.\nbeldur Goiberri Itxaro Mendizabal Amundarain


Anne Igartiburu | Zinemako estreinaldiak\n‘Anne Igartiburu’rekin etiketatutako sarrerak\teitb.com Anne Igartibururekin izan da\nCategories: Emakumezko aktoreak\tTags: Anne Igartiburu, elkarrizketa, Jabi Elortegi, Vaya Semanita, Zorion Perfektua\tNaomi Wattsen iritsierak glamourra ekarri du Zinemaldira\n2009(e)ko Irailak 25\nBrad Pittek eta Quentin Tarantinok Zinemaldia utzi zutenetik zerbaiten faltan zegoen Donostia, glamour faltan. Kalean ere antzematen zen nolabaiteko interes falta. Bai, orduz gero Ang Lee zuzendaria, Robert Duvall, Ian McKellen edota John Cusack aktoreak izan ditugu gure artean, baina zerbait falta zen. Naomi Wattsen iritsierak indar pixka bat emango dio azken txanpa honi. Hala ere, egiari zor ez du joko handirik eman bere etorreran behintzat. Iragarrita bezala 13:30ean heldu da Maria Cristinara. Mikel Olaziregi agurtu du, inguruan zituen kazetariak eta jarraitzaileak agurtu ditu eta eskaileratan gora barrurako bidea hartu du. Barrurantza zihoala logurea zuela adierazi du eskuekin. Inguruan nuen kazetari batek segituan egin du bere bertsioa: “Ziur makillatu gabe etorri dela eta horregatik ez zuela argazkilarien aurrean paratu nahi.” Hala ote? Ikusi irudiak eta atera zeuon ondorioak.\nNaomi Watts bihar Zinemaldia itxiko duen Mother and child filmeko protagonistetako bat da. Ziur biharko itxiera ekitaldian gaur baino adeitsuago eta politago ikusiko dugula. Joan den abenduaren 13an Samuel Kai bere bigarren semea izan zuen eta egia esan, ongi baino hobeto errekuperatu du haurdunaldi aurreko gorpuzkera.\nBegi guztiak berari begira bazeuden ere, ez da izan gaur goizean heldu den izar bakarra. Anne Igartiburu eta Jabier Elortegi zuzendaria goizeko 11:30ean heldu dira Donostiara, ordu erdiko atzerapenarekin. Biak ala biak Zorion perfektua filma aurkeztera etorri dira Donostiara. Zabaltegi-Perlak sailean proiektatuko dute Andu Lertxundiren Zorion perfektua eleberrian oinarrituta dagoen filma. Zinemaldian ikusteko paradarik ez baduzu, lasai, datorren ostiralean helduko da Euskal Herriko zinema-aretoetara.\nZinemaldia, aldarrikapenen lekuko\nBederatzi egun hauetan Donostia zinema munduaren zentro bilakatzen da. Begi guztiak hona begira daude. Egoera hori aprobetxatuz, Zinemaldiaren baitan, berez zinemarekin erlaziorik ez duten aldarrikapenak egin dira. Atzo bertan esaterako, epaimahai ofizialeko kideak, Mikel Olaziregi, Bahman Ghobadi eta Hana eta Samira Makhmalbaf zuzendariak Kursaal atarian bildu ziren Iranen bakea eta demokrazia lortzearen alde.\nGaur eguerdian, bien bitartean, Egunkariaren Alde Elkarteak deituta, zuzendari, gidoigile, aktore eta oro har, euskal zinemako kideek Egunkaria auziaren aurkako elkarretaratzea egin dute. Gogoan izan, Xabier Oleaga, Martxelo Otamendi, Juan Mari Torrealdai, Txema Auzmendi eta Iñaki Uria Egunkariako langile ohiek inputatuta jarraitzen dutela eta akusatuen aulkian eseri beharko dutela ETArekin harremana izatea egotzita. Gaurko elkarretaratzean euren babesa eman nahi izan die zinema munduko kideek. Bertan ikusi ahal izan ditut Munduan libre bizi izateko Egunkaria, Egunkaria libre munduan bizi ahal izateko lemapean., besteak beste, Ramon Agirre, Iñake Irastorza, Arantxa Gurmendi, Oihana Maritorena, Anartz Zuazua, Egoitz Lasa, Ainhoa Aierbe, Tessa Andonegi edota Asier Hernandez aktoreak. Ramon Agirrek aktore guztien izenean astakeria hau amaitzea eskatu du: “Bai adierazteko aktoreen partetik ez dagoela eskubiderik, astakeria bat dela Egunkariaren auzia aurrera joatea eta bertan behera utzi dezatela lehenbailehen.”\nGainontzean Zinemaldia azken txanpan sartu da. Gaur proiektatu dira Sail ofizialean leihatuko diren azken bi filmak: Los condenados espainiarra eta I came from Busan hego korearra. Atzo Felix Linaresek aurreratu zigun justizia egingo balitz El secreto de sus ojos argentinarrak irabaziko lukeela Film Onenaren Urrezko Maskorra, baina… Urtero egoten da ezustekoren bat eta…\nBihar eguerdian jakingo du epaimahai ofizialaren epaia. Geroago, iluntzean Itxiera ekitaldian sariak banatuko dira eta Naomi Watts protagonistatzat duen Mother and child filmak itxiko du Zinemaldia.\nAprobetxatu beraz Zinemaldiko azken orduak eta Donostiatik bazabiltzate, kontatu zuen esperientzia!\nCategories: Donostiako Zinemaldia\tTags: Anne Igartiburu, Egunkaria auzia, Jabier Elortegi, Mother and child, Naomi Watts, Zinemaldia, Zorion Perfektua\tRSS


Kokzixeko mina: zergatik sortzen den eta nola sendatu | Consumer\nKokzixeko mina: zergatik sortzen den eta nola sendatu\nIpurtxuntxurreko zuzeneko traumatismo batek distentsioak edo urradurak eragin ditzake lotailuetan, eta min handia eragin\nKokzixa edo uzkornoa: ipurtxuntxurreko hezurra\nKokzixa edo uzkornoa, ipurtxuntxur izenaz ezagunagoa dena, bizkarrezurraren beheko muturra da. Eta isatsik ez duten ornodunek dute ezaugarri hori; izan ere, ingelesez ‘tail bone’ deitzen zaio (isatseko hezurra). Azken ornoen elkartzeak (hiru eta bost artean) osatzen badu ere, hezur solidoa da eta orno-muina ez da haren barrura sartzen. Triangelu-forma du. Sakro hezurrarekin artikulatzen da (pelbisaren atzealdea osatzen du), eta lotailu sakro-kokzigeoen bidez lotzen zaio. Lotailu horiek oso inerbatuta daude, eta, beraz, haien urradura edo distentsioa, sarritan zuzeneko traumatismo batek eragindakoa, oso mingarria da.\nKokzixaren inguruko min hori (coccigodinia da haren izen teknikoa) areagotu egiten da eserita egotean, batez ere esertzeko gainazala gogorra bada, horrek eragiten baitu erasandako lotailuetan distentsio handiagoa sortzea. Batzuetan, Bizkarraren Webgunean adierazten duten bezala, gerrialdean ere mina agertzen da, muskulaturaren erreflexu-mekanismo batek edo gainkarga batek eraginda, kokzixaren mina murrizten saiatzeko hartzen diren jarreren ondorioz.\nKokzixeko minaren kausak\nBaina min horren arrazoiak ez daude oso argi. Batzuetan, eremua presiopean edo traumatismo txiki errepikatuen eraginpean egon ondoren sortzen da, hala nola aulki gogor batean denbora luzean eserita egotea, zaldian ibiltzea edo baita erditze zail baten ondoren ere. Hala ere, ageriko arrazoirik gabe ere ager daiteke. Kokzixeko mina presioaren ondorioz, traumatismo txiki errepikatuen ondorioz edo erditze zail baten ondoren sor daiteke.\nFrancesc J. Peris Gironako Osasun Laguntzako Institutuko (IAS) Kirurgia Ortopediko eta Traumatologikoko Zerbitzuko buruak azaldu duenez, kokgodiniaren arrazoi ohikoenak traumatismo zuzenak dira (ipurdiz erortzea); oso mingarria da, eta hausturak eragin ditzake, eta baliteke asteak edo hilabeteak behar izatea sendatzeko. “Baita kiste sakroengatik ere: kokzixetik hurbil garatzen dira, eta fistula txikiak sortzen dituzte. Era berean, erditze zailetan edo umea oso handia denean, kokzixak subluxazioa edo bihurritua izan dezake. Eta, oso gutxitan, kokzixean bertan edo inguruko eremuetan tumore edo infekzioren bat egoteak eragiten du min hori. Obesitatea ere beste arrazoi bat da, baina ez da hain ezaguna: jaikitzean eta esertzean, gehiegizko pisuak ohiz kanpoko mugimenduak eragin ditzake ipurmasailen inguruan, eta gainkarga iraunkorrak eragin ditzake, inguru horretako bukaera sentikorrak narritatu eta mina eragiten dutenak. Era berean, pertsona diabetikoek edo erretzaileek arrisku handiagoa dute, erabakigarria ez den arren”, esan du adituak.\nNola jokatu kokzixeko mina izanez gero\nKokzixean etenik ez duen min baten aurrean, noiz joan behar da espezialistarengana? Kroniko bihur daiteke? Perisek dio ez dela izutu behar, baina bai azken egunetako jarduerak buruz berrikusi behar direla, gehienetan arrazoia mekanikoa baita.\n“Komeni da lehenengo egunetan asentu-bainuak ur hotzarekin eta hurrengo egunetan ur epelarekin egitea, antiinflamatorioak hartzea, kuxin bigunen gainean esertzea eta, batez ere, gainkarga mekanikoak saihestea. Mediku-bisita atzeratu egin daiteke, baina, bi edo hiru asteren ondoren mina gutxitu edo hobetu ez bada lehen tratamendu-mailarekin, zuhurrena espezialistarengana joatea da, aldameneko organoren bat kaltetuta dagoela baztertzeko”, ohartarazi du espezialista honek.\nOinaze horren kronifikazioa gainkargaren hasierako kausa batekin lotuta dago, hau da, kokzixaren narritadura jarraituarekin, obesitatean gertatzen den bezala. Gaixotasunaren diagnostikoa klinikoa da batez ere, minaren ezaugarriengatik (intentsitatea, kokapena), proba erradiologikoek ez baitute uzten haren presentzia berresten edo baztertzen. Minak bi hilabete baino gehiago irauten duenean, kronikotzat jotzen da (kokzidinia kronikoa).\nGaitz hori tratatzeko, goranzko eskala erabiltzen da. Minaren hasierako etapan, honako hauek adierazten dira: “lehen lerroko antiinflamatorioak, jarleku-bainuak ur hotz edo epelarekin, mina agertu zenetik igarotako denboraren arabera; eta jarlekuekin zuzenean kokzixa ez ukitzeko neurriak, hala nola, erdiko eremua hutsik duten kuxin bigunak (pneumatiko antzekoak) edo kuxin egokituak, izterren eta gluteoen gainean bakarrik esertzeko eta erasandako gunean kargarik ez jartzeko”, dio Francesc J. Peris-ek.\nMina iraunkorra eta luzea bada, bigarren tratamendu-lerroa anestesiko lokalez eta kortikoidez osaturiko infiltrazioak dira, eta minaren eremuan egiten dira. “Mingarriak izan arren, eraginkorrak izaten dira kasu zailetan. Kontuan hartu behar da ez dela komeni hiru infiltrazio baino gehiago egitea”, adierazi du Perisek. Espezialista horrek zehazten du beste infiltrazio mota batzuk ere egiten direla hezur sakroan zehar, baina bizkarrezur lunbarreko edo sakroko arrazoiren baten ondorioz mina bigarren mailakoa denerako gordetzen direla. Badira, halaber, eremu gluteoa luzatzea gomendatzen duten autore batzuk, baina ez dago horren emaitzen ebidentziarik.\nAzkenik, kirurgia dago: kokzixa kentzea. Egia esan, ez da gomendagarria, normalean ez delako konponbidea izaten, eta, gainera, ebakuntza ondoko aldia luzea (urtebetekoa izan daiteke) eta mingarria delako, eta askotan ez duelako kasua konpontzen eta min kronikoak irauten duelako. “Nik pazienteei gomendatuko nieke ez dezatela presarik izan erabaki hori hartzeko; izan ere, oro har, kokzigodiniak bere burua mugatu ohi du, eta lehenago edo beranduago desagertzeko joera du”, adierazi du adituak. Orduan, zer kasutan egin behar da ebakuntza? “Oso min handia eta eboluzio luzekoa denean, eta normaltzat jotzen den bizimodua izatea galarazten duen kasuetan bakarrik. Hala ere, prest egon behar da ebakuntza ondoko aldi luze batean gaizki pasatzeko”, dio Perisek.\nerorketa hueso-eu min\nKoronabirusaren txertoen gainean gehien zabaltzen diren 10 builak


Kontadores Gazte Fabrika - Udaberriko laborategi artistikoetan izen emateko epea zabalik Kontadoresen\nUdaberriko laborategi artistikoetan izen emateko epea zabalik Kontadoresen\nKontadoresek gazteei zuzendutako 9 laborategi artistiko programatu ditu apirilaren 10etik aurrera. Hainbat diziplinen artean, bitxigintza eta munduko sukaldaritzarekin zerikusia dutenak nabarmentzen dira.\nKontadoresek hainbat ikastaro programatu ditu, 2018ko apirila eta ekaina bitartean. Guztira 161 plaza eskainiko dira, 9 laborategi artistiko zein kulturaletan banaturik.Gazteen interesak, beharrak eta zaletasunak oinarri harturik osatu da Kontadoreseko laborategi proposamena. Eta, gainera, gazteen poltsikora egokitutako prezioekin. Laborategi hauen helburua da, gai zehatzen inguruko prestakuntza emateaz gain, gazteen arteko harremanak sustatzea, eta dinamika bereziak sortzea. Hain justu, berezitasun horrek egiten du eskaintza benetan erakargarria eta berezia gazteentzat. Aurtengo eskaintza sortzeko, batik bat, lau irizpide hartu dira kontuan:\nLehena, Kontadoreseko ohiko erabiltzaileekin eta partaideekin batera sortzea hainbat laborategi. Erabiltzaileekin egindako harreman horri esker sortu da argazkigintza analogikoari buruzko laborategi proposamena.\nBigarrena, aurreko edizioetan arrakastatsuak izan diren laborategien jarraipena ahalbidetzea. Batik bat, publiko gazte zabalaren interesak kontuan hartu ditugu, eta Kontadoresera ahalik eta gazte gehien erakartzea dute helburu. Irizpide horri jarraituz munduko sukaldaritzaren inguruko hainbat laborategi programatu dira.\nHirugarrena, hemengo artista gazteek egindako proposamen berritzaileei lekua egitea. Zentzu horretan programatu dira bitxigintza laborategia edo arropak eraldatzeko brodatu laborategia.\nLaugarrena, publiko zehatzei zuzenduriko proposamenak eskaintzea. Hala, neska gazteentzako DJ laborategi proposamenarekin berdintasun gaiak landu nahi dira musikaren bidez.\nOro har, gazteei espresuki zuzenduriko laborategiak dira, 18-30 urte bitartekoei, hain zuzen ere. Lehentasuna izango dute Donostian erroldaturik dauden gazteak. Laborategien eskaintza aurretik aipatutako adin tarteari zuzendurik badago ere, 18 urtetik beherako eta 30 urtetik gorako pertsonek parte hartzeko aukera izango dute, euren partaidetzaren egokitasuna balioztatuz gero, eta plaza libreak egonez gero.\nDJ laborategiaren kasuan, 16-25 urte bitarteko emakumezkoei zuzenduriko eta egokituriko laborategia dela azpimarra daiteke. Laborategi honen helburua da publiko gazteagoa erakartzea eta emakume gazteekin berdintasun gaiak lantzea musikaren bidez. Modu berean, munduko sukaldaritzako Tako mexikarren laborategia 16-25 urte bitarteko gazteei zuzendurik dago.


Hauteskunde Autonomikoak 2020 | Mondraberri Arrasateko Ataria\nMondraberri - 2020-07-12 0\nEuskal Autonomia Erkidegoari dagokionez %99, 42 zenbatuta EAJ-PNV izan da garaile. Eusko Jaurlaritzak emandako datu ofizialen arabera, hautesleen % 56 Arrasaten bozkatu dute gaur. Botoen %100 zenbatuta, hauek dira emaitzak: ...\nHauek dira Eusko Legebiltzarreko hauteskundeek Eskoriatzan izandako emaitzak, parte-hartzea %55,15 izanik. Errolda: 3.216EAJ -PNV 741EHBildu 713PSE-EE/PSOE 128Elkarrekin Podemos 108Equo 21PP + C´s 20Vox 10Pacma/Attkaa 4 Recortes...\nDatu ofizialen arabera, botoen %92 zenbatuta, EH Bilduk lortu du boto gehien Arrasaten\nEusko Jaurlaritzak emandako datu ofizialen arabera, hautesleen % 56 Arrasaten bozkatu dute gaur. Botoen %92 zenbatuta, hauek dira emaitzak: EAJ-PNV 3.224 36,29% EH Bildu ...\nEusko Jaurlaritzak emandako datu ofizialen arabera, hautesleen % 56 Arrasaten bozkatu dute gaur. Botoen % 83 zenbatuta, hauek dira emaitzak: EAJ-PNV 2.946 36,49% EH Bildu ...\nEusko Jaurlaritzak emandako datu ofizialen arabera, hautesleen % 56 Arrasaten bozkatu dute gaur. Botoen % 58 zenbatuta, hauek dira emaitzak: EAJ-PNV 1.928 34,65% EH Bildu ...\nEusko Jaurlaritzak emandako datu ofizialen arabera, hautesleen % 52,75 Arrasaten bozkatu dute gaur. Botoen % 30 zenbatuta, hauek dira emaitzak: EAJ-PNV 1.045 35,12% EH BILDU ...\nEstefania Beltran de Heredia Segurtasun sailburuak jakitera eman duenez, 2016ko hauteskundeetan ordu berean erregistratutako datua baino %8,4 baxuagoa. Estefania Beltran de Heredia Segurtasun sailburuak jakitera eman duenez, Eusko Jaurlaritzarako hauteskundeetako parte-hartze datuak %36ekoak dira...\nTestua eta irudia: EH Bildu. Astelehenetik aurrera, ekainak 8, eta uztailaren 2ra bitartean, irekita egongo da EH Bilgunea posta bidezko bozkaren tramiteekin laguntzeko. Astelehen eta astearteetan 11:00etatik 13:00etara.Asteazken, ostegun eta ostirala...


Saint-Maurin - Wikipedia, entziklopedia askea.\nMichèle DEFLISQUE (2014-2020)\n44° 12′ 28″ N, 0° 53′ 35″ E / 44.2078°N,0.8931°E / 44.2078; 0.8931Koordenatuak: 44° 12′ 28″ N, 0° 53′ 35″ E / 44.2078°N,0.8931°E / 44.2078; 0.8931\nBourg-de-Visa, Montjoi, Perville, Dondas, Engayrac eta Tayrac\nSaint-Maurin (frantsesez eta ofizialki: Saint-Maurin) Okzitaniako udalerri bat da. Administratiboki Frantziako Lot-et-Garona departamenduan dago, Akitania Berria eskualdean. 2013an 434 biztanle zituen.\n2007an Saint-Maurin udalerrian erroldatutako biztanleak 434 ziren. Familiak 192 ziren, horien artean 51 pertsona bakarrekoak ziren (16 bakarrik bizi ziren gizonak eta 35 bakarrik bizi ziren emakumeak), 74 seme-alabarik gabeko familiak ziren, 55 seme-alabak dituzten bikoteak ziren eta 12 seme-alabak dituzten guraso-bakarreko familiak ziren.\n2007an 282 etxebizitza zeuden, 191 familiaren etxebizitza nagusia ziren, 69 bigarren erresidentzia ziren eta 21 hutsik zeuden. 268 etxeak ziren eta 8 apartamentuak ziren. 191 etxebizitza nagusietatik 141 bere jabearen bizilekua ziren, 45 alokairuan okupaturik zeuden eta 6 doan lagata zeuden; 6 etxek gela bat zuten, 6 etxek bi zituzten, 40 etxek hiru zituzten, 44 etxek lau zituzten eta 96 etxek bost zituzten. 143 etxek euren parking plaza propioa zuten azpian. 95 etxetan ibilgailu bat zegoen eta 76 etxetan bat baino gehiago zituzten.\nSaint-Maurin udalerriko biztanleria-piramidea 2009an .\n2007an lan egiteko adina zuten pertsonak 251 ziren, horien artean 172 aktiboak ziren eta 79 inaktiboak ziren. 172 pertsona aktiboetatik 150 lanean zeuden (80 gizon eta 70 emakume) eta 22 langabezian zeuden (10 gizon eta 12 emakume). 79 pertsona inaktiboetatik 30 erretiraturik zeuden, 14 ikasten zeuden eta 35 "bestelako inaktibo" gisa sailkaturik zeuden.\n2009an Saint-Maurin udalerrian 204 unitate fiskal zeuden, 458 pertsonek osaturik. Pertsona bakoitzeko diru-sarrera fiskalaren mediana urteko 13.851 euro zen.\n2007an zeuden 13 komertzioetatik, 6 eraikuntza enpresak ziren, 4 ibilgailuen saltze eta konpontze enpresak ziren, 2 ostalaritza eta jatetxe enpresak ziren eta 1 higiezinen enpresa zen.\n2009an zeuden norbanakoentzako 8 zerbitzu publikoetatik, 1 ibilgailuen konpontzeko eta nekazaritza tresnetako lantokia zen, 1 igeltseroa, 2 margolariak, 3 iturginak eta 1 jatetxe.\n2000. urtean Saint-Maurin udalerrian 35 nekazaritza-ustiategi zeuden, 1.482 hektarea erabiltzen.\nMontjoi (2,7 km)\nPerville (3,2 km)\nTayrac (4,2 km)\nGrayssas (5,0 km)\nCastelsagrat (5,2 km)\nEngayrac (5,7 km)\nBNF: 152613413 (data)\nOrriaren azken aldaketa: 1 abendua 2019, 23:54.


PIN - Gabonetako Haur Parkean jarduera artistikoak egiteko Ikastetxeetarako laguntzak. - Eusko Jaurlaritza - Euskadi.eus\nPIN - Gabonetako Haur Parkean jarduera artistikoak egiteko Ikastetxeetarako laguntzak.\nDeialdi honen helburua da diru-laguntzak edo dotazio ekonomikoak ematea, Haur Hezkuntzako eta/edo Lehen Hezkuntzako haurrek Gabonetako Haur Parkean jarduera artistikoak egiteko (antzerkia, koruak, txotxongiloak, bertsolaritza, dantza, e.a.). Parke hori Bilbao Exhibition Center-en instalazioetan izango da 2012ko abenduaren 15etik 2013ko urtarrilaren 5era bitartean, egun horiek biak barne; ordutegia 11:00etatik 20:00etara izango da (abenduaren 17, 18, 19, 20, 24, 31n eta urtarrilaren 5ean ordutegia 11:00tik 17:00era izango da eta abenduaren 25ean eta urtarrilaren 1ean itxita egongo da) Ikastetxeek sustaturiko eskolaz kanpoko ekintzen erakusgarri izango dira arte-jarduera horiek.\nGuztira, 19.200 euro zuzentzen dira, honela xehatuta: 9.000 euro Hezkuntza, Unibertsitate eta Ikerketa Saileko titulartasuneko ikastetxeentzat eta 10.200 euro bestelako titulartasuneko ikastetxeen diru-laguntzetarako. Diru-laguntza edo dotazio bakoitzaren zenbatekoa 300 eurokoa izango da.\nAGINDUA, 2012ko uztailaren 10ekoa, (EHAA Zk. 173/2012)\nHezkuntza, Unibertsitate eta Ikerketako sailburuarena, ikastetxeetarako laguntzen deialdia egiten duena Gabonetako Haur Parkean jarduera artistikoak egiteko.\nEuskal Autonomia Erkidegoko ikastetxe publiko eta pribatuek, beti ere Hezkuntzari buruzko maiatzaren 3ko 2/2006 Lege Organikoak arautzen duen hezkuntza-sistemaren parte badira eta Haur Hezkuntza eta/edo Lehen Hezkuntza ematen badute.\nOnuradunen betebeharrak hemen kontsultatu PIN - Gabonetako Haur Parkean jarduera artistikoak egiteko Ikastetxeetarako laguntzak.\nIkastetxeek / beti ere Hezkuntzari buruzko maiatzaren 3ko 2/2006 Lege Organikoak arautzen duen hezkuntza-sistemaren parte badira eta Haur Hezkuntza eta/edo Lehen Hezkuntza ematen badute.\nGabonetako Haur Parkean (Haur Hezkuntzako eta Lehen Hezkuntzako eskola-taldeentzat bakarrik)\nEskaerak eranskineko ereduaren arabera aurkeztuko dira. Eskaeran argi adieraziko dira: egingo den jarduera-mota, jardueraren iraupena, jardueran parte hartuko duten ikasleen kopurua eta jarduera egiteko eskatzen den eguna, baita eskaera egiten duen ikastetxea identifikatzeko datuak ere.\n2012/09/06 - 2012/11/09\nEgitura atal ebazlea: Hezkuntza, Unibertsitate eta Ikerketa Sailburua.\nGabonetako Haur Parkean jarduera artistikoak egiteko ikastetxeentzako laguntzen deialdiaren ebazpena.


Irekia Eusko Jaurlaritza - Gobierno Vasco :: Txagorritxuko Arabako Unibertsitate Ospitaleak positibo berri bat antzeman du bi pazienterengan eta osasun-profesional batengan COVID-a detektatu ondoren egindako kontaktuen miaketan\nTxagorritxuko Arabako Unibertsitate…\n<iframe src="https://www.irekia.euskadi.eus/eu/embed/videos?video_path=2020%2F06%2F08%2Fnews_62069%2Fhtml5%2Fdatos_coronavirus.mp4" width="320" height="210" allowfullscreen></iframe>\nTxagorritxuko Arabako Unibertsitate Ospitaleak positibo berri bat antzeman du bi pazienterengan eta osasun-profesional batengan COVID-a detektatu ondoren egindako kontaktuen miaketan Iturria: Irekia\nmurga_datos0.jpg Iturria: Irekia\nKutsadurak detektatzeko egin diren 75 PCR baino gehiagotatik, bigarren pazientea bisitatzen zuen pertsona batek positibo eman du eta gainerako guztiek negatibo eman dute\nBasurtuko Ospitaleak kontaktuen azterketa egin du, COVID izan gabe ospitaleratu ziren bi pazientek positibo eman ondoren\nArabako Unibertsitate Ospitaleak (Txagorritxu) COVID kasu berri bat atzeman du solairu berean hiru positibo eman eta gero (bi paziente eta profesional sanitario bat) martxan jarritako miaketa-neurrien ondorioz. Orain arte, 75 PCR baino gehiago egin dira kontaktu estuetan, bai zentroan bertan, bai kanpoan, paziente eta profesionalen artean, eta pertsona bakarrak eman du positibo. Bigarren gaixoa erregulartasunez bisitatzen zuen pertsona da. Beraz, positiboen kopurua 4 da, eta gainerakoak negatiboak izan dira.\nTxagorritxu AUOk lehen unetik jarri ditu martxan pazienteen eta profesionalen segurtasuna bermatzeko eta transmisioa deuseztatzeko babes-neurri guztiak. Hauek dira neurri horiek:\nCOVID bi pazienteen berehalako isolamendua eta profesional sanitarioaren etxeko isolamendua\nZentroko zein kanpoko profesionalen eta pazienteen kontaktu estu guztiak identifikatzea. Guztiei egin zaie PCR-a eta isolamendua adierazi zaie.\nNeurri osagarri gisa:\nPCR probak egin zaizkie lehen pazientea ospitaleratuta dagoen unitateko paziente guztiei.\nTxagorritxuko AUOn ospitaleratuta egonik sukarra izan duten paziente guztiei proba diagnostiko bat egin zaie.\nBi paziente positiboak egon diren gelak desinfektatu dira.\nBasurtuko Unibertsitate Ospitaleak beste ikerketa bat ireki du, negatibo ospitaleratu zituzten pazienteen artean koronabirusean bi positibo detektatzeagatik. 80 pertsona baino gehiago hartzen dituen kontaktuen azterketa egin ondoren, pazienteen eta profesionalen artean, 8 pertsona positibo gehiago detektatu dira. Horrela, guztira 10 lirateke (8 paziente eta 2 profesional). Segurtasun neurri gisa, pazienteak zeuden lekuak desinfektatu dituzte, eta horiek Revilla pabiloiko lehen solairura eraman dituzte.\nZAINTZA ETA KONTROL SAREA\nBi ospitaleetan PCRak egiteko kontaktuen eta zitazioen azterketa Zaintza eta Kontrol Sareak egin du. Erizaintzako, ospitaleetako lan-osasuneko eta Epidemiologiako kudeatzaileen lan estuari esker, kontaktu guztiak identifikatzea lortu da: isolamendua adierazteko deitu zaie eta PCR egiteko hitzordua eman zaie.\nTalde hori maiatzaren hasieratik dago martxan, eta COVID-19 kasuak garaiz detektatzea du helburu, bai eta horien eta haien kontaktuen jarraipena egitea ere, pandemiaren ibilbidea monitorizatu ahal izateko.\nOsasun Sailak Euskadiko egoera epidemiologikoa eguneratzen du COVID-19ri dagokionez, informazio honen bidez:\nAtzo 1.103 proba egin ziren guztira (1046 PCR eta 57 test azkar).\nAtzo PCR bidez baieztatutako positibo berriak 8 dira. Lurraldeka, hauek dira kopuruak: 1 kasu berri Araban eta 7 Bizkaian.\n"Test azkarra" dela eta atzemandako kasuak 3 dira. Proba horrek hartutako immunitatea edo pertsona batek sortutako antigorputzak neurtzen ditu, eta iraganeko infekzio bat adieraz dezakete.\nPOSITIBOEN ETA OSPITALEETAKO EGOERA\nOrain arte 1.574 pertsona hil dira guztira, eta atzo beste bat hildako bat erregistratu zen zen. Gainera, 18 pertsonak ZIUn jarraitzen dute.\nAZALPEN OHARRA: gaurko txostenak aldaketa bat jasotzen du berreskuratutako pertsonen kopurua aurkezteko moduan. Alde batetik, test negatiboa duten pertsonen kopurua bereizten da (PCR positiboa izan ondoren, azkenean negatiboa eman dute), eta, bestetik, ospitalean alta jaso dutenen kopurua. Osasun Sailak uste du modu hori zehatzagoa dela; izan ere, baliteke, adibidez, ospitalean alta eman zaien pertsonak egotea, eta haien PCRak positiboa izaten jarraitzen du, baina ez du ospitaleratuta egon behar.\nHalaber, bikoiztasunak saihesteko egiten ari diren berrikuspen sakonaren ondorioz, aldakuntzaren bat egon liteke hildakoen eta PCR positiboa duten pertsonen kopuruetan.\nmurga_datuak_tendentzia_eu.mp3 behera kargatu (400 KB)\nmurga_datuak_tendentzia_eu.mp4 40 MB


Mater ontzi museo ekoaktiboa Ondarroan dago, eta aitortza egin diete Kofradiari eta Arrantza Eskolari\nHemen zaude:Hasiera»Ingurumena»Mater ontzi museo ekoaktiboa Ondarroan dago, eta aitortza egin diete Kofradiari eta Arrantza Eskolari\nOndarroako Udala 2019-10-29 Ingurumena\nMater ontzi museo ekoaktiboa Ondarroan dago eta herrian egongo da ostegun eguerdira arte. 12:00etan egin dute Izan Itsas Zaindari kanpainaren aurkezpena eta bertan egon da Zunbeltz Bedialauneta Ibaibarriaga Ondarroako alkatea. Mater ontziko kideek aitortza egin diete Kalare Deuna Arrantzaleen Kofradiari eta Antiguako Ama arrantza ikastetxeari; Itsas Zaindari oroigarria jaso dute.\nMikel Santiso eta Eusebio Arantzamendi, Mater ontziko tripulazioarekin.\nHerriko ikastetxeetako zuzendariek, alkateak, Kofradiako presidenteak eta Arrantza Eskolako ikasle eta irakasleek parte hartu dute ekitaldian. Mater ontziko arduradunek itsasoarekin duten loturarengatik oroigarri bana eman die Eusebio Arantzamendi Kalare Deuna Arrantzaleen Kofradiako presidenteari eta Mikel Santiso Antiguako Ama arrantza ikastetxeko zuzendariari. Era berean, Mater ontziko arduradunak eskolak ematen ari dira egun hauetan Antiguako Ama arrantza ikastetxean.\nGoizetik hasi dira herriko ikasleen bisitak ontzi museo ekoaktibora, baxurako arrantza ontzi baten funtzionamendua, arrantza jasangarria edota ingurumenarekiko errespetua bezalako gaiak lantzeko, itsasoa hobeto nola zaindu ezagutzeko azken finean.\nOntziko arduradunek esan dutenez, gaur (urriak 29) eta bihar (urriak 30) arratsaldeko 16:30 ingurutik aurrera herritarrek ere ontzia bisitatzeko eta azalpenak jasotzeko aukera edukiko dute.\nKalare Deuna kofradiak eta Antiguako Ama arrantza eskolak jaso duten oroigarria.


Elizalde kontseilariak herritarren partaidetza nabarmendu du bere Departamentuari buruzko 2018ko balantzean . Noticias de Navarra\nElizalde kontseilariak herritarren partaidetza nabarmendu du bere Departamentuari buruzko 2018ko balantzean\nHondakinen Legea, Klima Aldaketaren aurkako Ibilbide-Orria, Tokiko Administrazioaren Erreforma, Red Explora Navarra sarea eta nekazaritza sektorea eta lurraldea Landa Garapenerako Programaren erdigune bihurtu izana dira lortutako helburuetako batzuk\nDN - Lunes, 30 de Julio de 2018 - Actualizado a las 19:53h\nNafarroako herritarren eta lurralde eragileen inplikazioa, partaidetza eta atal guztietako proiektuen prozesu guzti-guztietan izandako sintonia giltzarrizkoak izan dira Departamentuak legealdi honetarako ezarriak zituen helburu nagusiak bete ahal izateko. Hitz horiekin eskertu du Isabel Elizalde kontseilariak, Departamentuak iraunkortasunaren alde egina duen apustuari nafarrek adierazitako atxikimendua, eta horrelaxe eman dio hasiera haren zuzendaritzapeko Departamentuaren 2018-2019 lan-urteari buruzko balorazioa (gaztelaniaz, euskaraz) emateko prentsaurrekoari. Departamentuko hiri zuzendari nagusiak ondoan zituela, kontseilariak bakoitzaren jardueraren berri eman du, zehatz-mehatz. Landa Garapen, Nekazaritza eta Abeltzaintzaren arloan, Elizaldek ziurtatu du “landa ingurunearen erronkei sektorearen, lurraldearen nahiz landa garapenaren ikuspegitik erantzutea” izan dela apustua, eta horren harira, Zuzendaritza Nagusi honek legealdiaren hasieraz geroztik izandako aurrekontu-igoera nabarmendu du, % 28,6koa 2015koaren aldean, aurtengo ekitaldian 77,5 milioi euroko aurrekontua izanik. Haren hitzetan, “nekazaritza sektorea indartzea da aurrekontuen xedea, sektoreak Nafarroako egitura ekonomikoan duen pisua mantendu eta horren lehiakortasuna hobetzeko asmoz. Helburu honi begira, proiektuan, ustiategietako inbertsioak sustatzeko nahiz gazteak sektorera erakartzeko ildoak indartu dira, baita ekonomiaren, ingurumenaren zein gizartearen ikuspegitik efizienteagoak diren ekoizpen-sistemak bultzatzea xede dutenak ere. Nekazaritza Politika Bateratuari egin beharreko erreformari begira egiten ari den lana ere nabarmendu du. “Nafarroak erreforma nahi du, eskubide historikoetan oinarritutako ordainketa-eredua baztertu eta nekazari profesionala, ustiategi familiarra eta landa garapena nekazaritza politiken erdigunean kokatzea nahi du”. Halaxe jakinarazi dugu Estatuaren aurrean, nekazaritza-elkarteen adostasunaz. Elizaldek iragarri duenez, hauxe da asteazkenean, abuztuak 1, Nekazaritza Ministro Luis Planasekin egingo duen aldebiko bileran defendatuko duen jarrera. Halaber, nekazaritza sektorea eta lurraldea landa garapenerako politikaren erdigunean kokatuta, 2015-2020rako Landa Garapenerako Planaren (LGP) aldaketa aipatu du. Aldaketa 2017an egin zen “iraunkortasunari eutsiz, nekazaritza eta ingurumenaren aldeko neurriak -8,5 milioi euro- zein klima aldaketari dagozkionak indartuz, baita sektore ekologikoarenak ere, betiere mugapen naturalak dituzten eremuen eta landa garapenaren mesedetan, tokiko ekintza-taldeen bitartez”. Honen harira, nekazaritza ustiategietako inbertsioak egiten eta nekazari gazteak instalatzen laguntzeko onartu berri den 13,5 M€ko gastua nabarmendu, izan ere, Departamentuak arreta berezia ematen dio gai honi urteko deialdien bitartez eta aurrekontua handituz, “belaunaldien arteko erreleboa lehentasunezkoa baita sektorea berpizteko”. Era berean, Nafarroako Ubidearen egoeraren berri eman eta aspaldi honetan egindako azken tramite eta jarduketak gogoratu ditu. Hauei esker, Argako Adarra Handitzeko Lehen Fasea osatu da, Egako adarraren tarte berrien tramitazioan aurrera egin da eta Bigarren Faseari dagozkion alternatiben azterlana egin eta proiektuaren lizitazioa bideratu da, abenduaren entregatzeko xedez. Atal honetan, Elizaldek joan den udaberriko uholdeek eragindako kalteak estaltzeko laguntzak ere aipatu ditu: 2,8 M€, guztira. Dagozkien foru aginduak argitaratu eta Gobernuaren erabakia onartu ondoren, horien deialdia datozen egunotan argitaratuko da. Ingurumenari eta Lurralde Antolamenduari dagokionez, kontseilariak Zuzendari Nagusi honen aurrekontuan izandako igoera ere gogoratu du: 12,8 M€ 2015ean eta 19,9 M€ 2018an (% 55eko igoera), betiere ekonomia zirkularra, klima aldaketaren aurkako borroka eta naturguneak ardatz nagusitzat hartuta. Honen harita, kontseilariak Klima Aldaketaren aurkako 2017-2030erako Ibilbide-Orria gogoratu du, Foru Gobernuak NGko Departamentu guztien arteko koordinaziorako Estrategiatzat onartutakoa, baita LIFE Nadapta europar proiektu integratua lortu izana ere, hauxe baita LIFE Europak eskualde batean abiarazi duen lehenengoa. 15,6 milioi euroko aurrekontua du datozen 8 urteetarako, eta Nafarroa klima aldaketara egokitzeko ahalegina bultzatuko du politika publikoen eta gizarte-eragileekiko lanaren bitartez. LIFE Nadapta gure komunitatea klima aldaketaren ondorioetara egokitzea xede duen programa zabala da, sei arlo estrategiko hauei dagozkien 53 neurri zehazten dituena: ura, basoak, nekazaritza eta abeltzaintza, osasuna, azpiegiturak eta plangintza, eta monitorizazioa. Horrekin batera, ekainean hondakinei eta hauen fiskalitateari buruzko Foru Legea onartu izana ere aipatu du. Estatuan nahiz Europan aitzindaria den lege honek prebentzioan, berrerabilpenean eta birziklapenean oinarritutako hondakinen kudeaketa bermatuko du, hondakina baliabide bihurtuz eta ekonomia zirkularrari eraginez. Lurralde Antolamenduari dagokionez, kontseilariak udaleko nahiz udalez gaindiko plangintza sustatzeko zein ingurumen politiken definizioa eta diseinua, iraunkortasun irizpideak edota hirigintza eta mugikortasunari lotutako hainbat alderdiren kontserbazioa integratzeko toki erakundeekin batera egindako lana nabarmendu du, 2015az geroztik 39 plan onartu, planak berrikusteko 13 hitzarmen sinatu eta beste 3 idazketa fasean daudelarik. Lursarea Lurralde eta Iraunkortasunaren Agentziaren sorrera;paisaiaren gaineko lana, paisaiari buruzko hitzarmena aplikatuz eta plangintzarako tresnetan txertatuz, eta 38 paisaia berezien elaborazio kartografikoaren eta kontserbazio-irizpideen bukaera. Nafarroan dauden 42 Kontserbazio Bereziko Eremuak (KBE) kudeatzeko planak eta naturguneei buruzko webgunean horren dibulgazioa egitea. Explora Sarea, natura-balioen kontserbazioari eta mantenimenduari lotutako maila anitzeko kudeatzaileak eta naturgune eta esparru berezien kudeaketa eta garapen iraunkorra uztartzen dituena. Toki Administrazioko Zuzendaritza Nagusiaren kasuan, Elizaldek, lehenik eta behin, Nafarroako toki erakundeen finantzaketan izandako hobekuntza azpimarratu du, izan ere, akordio programatikoa betez, transferentzia korronteen funtsaren horniketa areagotu da egonkortasun bermatzeko. Haren esanetan, “2018an 219,3 milioi euroko kopurura iritsiko da, 2015ean baino ia 19 milioi gehiago”. “2018-2019ko transferentzia korronteetarako horniketari dagokion berritasun nagusietako bat udalen montepioen defizita finantzatzea izan da, bost milioi eta erdi eurorekin”, gaineratu du. Gainera, 2016an eta 2017an, 2,9 milioi euroko ordainketa egin zaie udalei, udal zergen konbrantzako salbuespenengatik bildutako onura fiskalen truk.